Norai: BILBOKO NORAI ETXEBIZITZA HANDITZEKO LANAK\nBILBOKO NORAI ETXEBIZITZA HANDITZEKO LANAK\nNorai etxebizitza proiektua zehazteko asmoz 2012ko uztailetik pisu bat daukagu. Denbora pasa ahala eskakizun eskeintza baina handiagoa sortu zaigu. Beraz, Norai etxebizitza handitzea erabaki dugu. Honetarako beheko solairuan salmentan zegoen pisuaz baliatu gara.\n15- Martxoan hasita, egongela bere azken itxura hartzen ari da. Sabai aizuna jarrita eta paretak estalitak, oso atsegina eta erakargarria bihurtu zaigu. Bai ederra izango dena!\n14- Etxebizitza %90 jadanik margotuta dago . Bai ederrak logelak eta pasilloaren xarmanta!\n13- Balkoien eta leihoen barandak eginak ditugu, eguzkiaren izpiak lagun....\n12- Sabaitik gaizki zeuden habeak kendu ditugu. Ahalik eta lasterren material berria erabiliz apainduko dugu.\n11- Jo ta ke dena margotu arte...\n10- Kaltetutak zeuden adreiluzko gangatilak kendu ditugu. Poliki-poliki aurrera goaz.\n9- Jadanik margotzeari ekin diogu...\n8- Horra hor uraren instalazio berria eta beste detaileak...\n7- Sukaldeko zorua, berezko lanak eginez, entrepresa batek berritu egin zuen.\n6- Oro har sukaldearen egoera, etxe-zaharra zela eta, nahiko kaskarra zen. Etxeko obrarik handiena hor egin behar izan dugu. Arkitekto talde batek aholku teknikoak eskaini dizkigu. Hurrengo argazkietan jarraitu den prozesua ikus daiteke.\n5-Instalazio elektrikoari ekin genion... aldi berean, ikusten denez, zenbait hormen egoera nahiko kaskarra zen.\n4- Eta lixatu ondoren...\n3- Horra hor etxeko hormak itsatsitako papera kendu ondoren:\n2-Lehenik eta behin paretako papera kentzera ekin genion. Ondoren etxebizitzako egurrezko estruktura azaleratu genuen.\n1- Horra hor erositako etxebizitzako egoera.\n2013ko ekainean etxebizitza berritzeko lanetan hasi ginen.\n- Instalazio elektriko berria.\n- Ur bero eta komuneko tutueria.\n- Sukaldeko lurzoru eta zapaia berritzea.\n- Etxeko pasabidearen egurrezko egitura bistan uztea.\n- Pareta garbiketa eta margoketa.\n- Zokalo berrikuntza...\nGaur eguneko lanak hemendik gutxira jakinaraziko dizkizuegu.\nAurrekontua oso gareztia zenez gehiengo lana guk geuk egin dugu.\nJarduera honetan parte hartu duzuen guztioi eskerrik asko. Baita diru - laguntzarekin pisu honetako eguneroko bizitza posible egiten duzuenoi edota etxebizitza erosketan lagundu duzuenoi.\nTxukuntze lanetan parte hartu duzuen guztioi, bihotzez eskerrik asko!\nLaguntza ekonomikoa eskainiz parte hartu duen bakoitzari, mila esker. Eskeinitako diru-laguntzari esker posible izan da “Norai II” etxebizitza berria erostea. Horrela proiektuak aurrera darrai.


CIMASUB 2019 prest, gaur izan da aurkezpen prentsaurrekoa | CIMASUB - Ciclo Internacional de Cine Submarino de Donostia – San Sebastián\nCIMASUB 2019 prest, gaur izan da aurkezpen prentsaurrekoa\nGaur goizean aurkeztu da Itsaspeko Zinemaren Nazioarteko Zikloaren 43. edizioa. Realaren urpeko sekzioak antolatuta, 'CIMASUB 2018'-k mundumailan erreferentzia bat izanik jarraituko du beste urte batez. Aurkezpen ofiziala leku pribilegiatu batean ospatu da, Donostiako Aquariumean.\nPrentsaurrekoan agertu dira:\nDavid Sánchez, CIMASUB-eko zuzendaria.\nAndoni Iraola, Real Sociedad Fundazioaren zuzendaria.\nDenis Itxaso, Diputatu nagusiordea eta Kultura, Turismo, Gazteria, Kirol eta Lankidetza diputatua\nJosé Miguel Beltrán, Donostiako udala.\nJosé Ignacio Espel, Aquarium-aren presidentea.\nZikloaren proiekzioak azaroaren 14an, 15ean eta 16an izango dira Antzoki Zaharrean (19:00etatik 20:50era), eta FAMILIENTZAKO TXIKIZIKLOAK Aquariumeko auditorioan izango dira (larunbatean, 12:00etatik 13:30era).\nIaz ikusle kopurua handitu egin zen, eta gazte gehiago bertaratu ziren. “Dena beteta” kartela eskegi zen Antzoki Zaharrean. 3.000 pertsona inguru izan ziren zikloko ekitaldi guztietan. Estaldura handitu egin da, Lasarte-Orian (11 edizio) eta Irunen (28 edizio) ez ezik, Errenterian eta Lezon ere zikloak egin dira… eta Zumaian eta Hondarribian ziklo berriak egiteko datak ixten ari dira. 43 edizioren ondoren, Itsaspeko Zinema Zikloa unerik onenetako batean dago… 43 edizio daramatza itsasoaren hondoa ezagutarazten, bertako edertasun guztia erakusten planetako bazter guztietatik… Baina badakite zoritxarrez itsasoaren hondoarekiko egungo interesa ez datorrela ezkutatzen dituen mirariengatik, baizik eta bertan eragin dugun hondamendiagatik.\nEdizioz edizio, itsas kutsadurak protagonismoa hartu du urpeko irudiaren sektoreko profesionalek eta zaleek zikloan aurkeztu dituzten lanetan. Hainbesteraino, non lan gehienek zati bat itsasoko zaborraz hitz egitera bideratzen baitute, edo zuzenean hura gai nagusi dute. Salaketa ekologikoaren lan onenak saritzen jarraitzen da, ur azpian denbora gehien pasatzen dutenek zeresan handia baitute, eta mezu horrek mundu osora iritsi behar du kontzientziazio benetako, serio eta behin betiko bat lortzeko. Aurten, berriz ere 80 lan inguru aurkeztu dira, aparteko kalitatea duten argazki bilduma, film labur eta dokumentalen artean.\nCIMASUB da, oraindik ere, planeta osoan zehar bidaia bat egiteko modurik onena, itsas hondorik ikusgarrienak bisitatuz eta itsas kutsaduraren arazoaren osotasunaz jabetuz. Urpeko Zinema Zikloa erreferente bat da nazioartean. Hainbat kontinentetako herrialdeetatik jaso dituzte lanak. Horien artean Frantziako, Argentinako, Italiako, Euskadiko, Nafarroako, Kantabriako, Kanarietako, Madrileko eta Kataluniako irabazleak daude. Nabarmendu beharreko puntu garrantzitsu bat da CIMASUBk doako sarrera eskaintzen duela programa osoan.


Aurrekoa Urria 19 Osteguna Hurrengoa\nUrria 19 • 20:00 • Antzerkia eta Dantza\nLabrit kantaria (Usurbil, Gipuzkoa) oso gazte zela sartu zen musikaren munduan, batez ere amarengatik datorkio abesteko desira izugarri hori. Lehen diskoko abestiek bidea ireki zioten, Paradisua (Oihuka, 2000). Handik lasterrera Nori egin so! (Oihuka, 2001) argitaratu zuen. Zuzenekoak. Amatasuna. Orain berriro gogoekin dator taula gainera, azken urteetan “8” bere diska berriaren abestien sorkuntzan murgildurik egon eta gero.\nProgramazioz betetako disko alai eta dantzagarria egin du ahots zirraragarriarekin nahastuta. Elektronikaren argudioak, chill-out soinuaren baretasuna, ahotsen melodien erakargarritasuna, armonien plazera. Labritek lasai gozatzeko musika egin du. Maitasunez betetako diskoa, maitasunez egindako abestiak\nSarrera librea aforoa bete arte. €\nUrria 19 • 10:00, 11:00, 12:00 • San Telmo Museoa (Parte Zaharra) Kultura +\nHelduen artean, bereziki euskaldun berrien artean, euskaraz aritzeko saioak. Mintzagaiak Gernikako bonbardaketaren 80. urteurrenaren ingurukoak izango dira: bonbardaketa, Picassoren Guernica eta Gernikako arbola.\nUrria 19 • 17:30 • (Loiola) Euskara +\n3-5 urte / 6-9 urte\nUrria 19 • 17:30 • Merkatari plaza - Amara Berri (Amara) Kultura +


GipuzkoaTruke, bigarren erabilerako produktuen merkatu birtuala eu\nGipuzkoako bigarren erabilerako online merkatua\n» Hitz bilaketa\nHelburuak Konponketa txokoa\nNabigatze menu nagusira jo\nWeb erabilerraztasunak, pertsona-kopuru handienak web-ean eta bertako edukietan sartzeko duen gaitasuna adierazten du, bere nabigatzeko testuingurua edo erabiltzaileen minusbaliotasuna kontua.\nNabigatzeko testuinguru bezala honako elementu hauek ulertzen ditugu: gailuak, nabigatzaileak, Internetera konektatzeko abiadura, periferikoak, nabigatzailearen edo ekipoaren konfigurazioa, ingurumenaren baldintzak, eta abar.\nMinusbaliotasuna aipatzen dugunean berriz, ikusmen, entzumen edo mugimenduko urritasunak edo urritasun kognitiboak esan nahi ditugu.\nwww.gipuzkoaingurumena.net webguneak bere webgunearen erabilerraztasunarekin konpromezu irmoa du, ahalik eta erabiltzaile gehienera heltzeko itxaropenarekin, bezeroen urritasun mailak kontuan harturik. Horretarako, W3C atondutako teknologiak erabiltzen ditu, eta honako erabilerraztasunerako abiapuntuak. WAI 1.0. Baliozko markatze semantikorako XHTML 1.0 bertsio Zorrotza eta diseinurako kaskadako estilo orriak (CSS) bezala, W3Cak ezarritako web estandarrak erabiltzeak, web gunearen edukia behar bezala inprimatzeko aukera eskaintzeaz gain, web gunea bera gailu eta plataforma diferentetan ikusteko aukera ematen du.\nWeb gune honen erabilerraztasunarekin lotuta galdera, iradokizun edo arazoren bat baduzu, mesedez, jar zaitez gurekin harremanetan honako helbide elektroniko honetara idatzita: gipuzkoaingurumena@gipuzkoaingurumena.net Onespen-ikonoak\ni-gipuzkoa 2010-en web guneak honako puntu hauek betetzen ditu:\nW3C WCAG 1.0en "AA" Maila betetzen du XHTML 1.0 CSS-2\nLetra-tamaina aldakorra Web gune honetako orriak diseinatzeko, testuen tamainan adibidez, unitate erlatiboak erabili dira. Orriak, edozein bereizmen jarrita ere ondo ikusten dira, eta aukera badu, erabiltzaileak testuaren tamaina aldatu ahal izango du. Web gunearen mapa Gunearen maparen bitartez, erabiltzaileak, web gunearen orrien aurkibidea eskura izango du. Nabigatzeko bidea Orriaren goialdean izango duen nabigatzeko bideari esker, erabiltzaileak beti jakingo du zein atal/azpiataletan dagoen. Teklatu bidezko sarbideak: Lasterbideko teklen bitartez, nabigazioa eta edukietara sarrera errazagoak dira. Tekla horiek erabili ahal izateko, gure sistema eragilea zein den kontuan hartuta, honako tekla-konbinazio hauek erabili beharko ditugu:\nALT + Teklatuaren lasterbideko tekla\nInternet Explorer 5 baino bertsio berriagoak:\nALT + Teklatuaren lasterbideko tekla + ENTER\nMaiuskulak + Esc (lasterbideko teklak aktibatzeko)\nCONTROL + Teklatuaren lasterbideko tekla\nHauek dira web gune honetarako ematen dituzten teklak:\nTestu soila motako nabigatzaileak edo ahots bidezko nabigatzaileak (pantaila-irakurleak) erabiltzen dituztenek, zuzenean nabigazio-menura eta orri bakoitzaren edukira salta dezakete "Joan menu nagusira" eta "Joan edukira" esteken bitartez. Esteka horiek, web gune honetako orri bakoitzaren hasieran jarri dituzte edo, hurrenez hurren, sarrerako tekla 1 eta sarrerako tekla 2 erabilita joan daiteke nabigazio-menura eta orri bakoitzaren edukira. Fitxategiak behera kargatzea Web gune honetatik behera kargatu daitezkeen fitxategiak, RTF edo PDF dokumentuak bezala sortu dira, ahal izan dugun eskuragarrien eginez. Link Types (rel estekak) Testu soila motako nabigatzailetan eta pantaila-irakurletan nabigatzen laguntzeko, esteka bereziak ezarri dira.\nNetscape 6 edo Opera 7 bezalako nabigatzaileak, edo Mozillan oinarritutako nabigatzaileen familiak, ondorengo esteka hauek erabiltzeko aukera ematen duen nabigatzeko barra osagarria dute:\nGunearen mapara joateko esteka. help:\nErabilerraztasuneko politikara joateko esteka. copyright:\nLege-informaziora joateko esteka. up:\nEdukiaren hasierara joan. © 2011 Ingurumeneko Zuzendaritza Nagusia – Gipuzkoako Foru Aldundia | Legezko Informazioa


Frantziskanetako komentuko eraberritze lanak urtebete barru bukatuko dituzte - Azpeitia - uztarria.eus\nFrantziskanetako komentuko eraberritze lanak urtebete barru bukatuko dituzte\nUztarria.eus 2007-03-28 20:03\nFrantziskanetako komentuaren kanpoaldea, Azpeitiko Foru Ibilbidean.\nBertako lekaimeek eraikinean "erosoago bizitzeko" jarri dituzte martxan obrak\nInguruko lursailak komentuarenak dira eta, oraingoz, ez dute haiek saltzea aurreikusi\nFrantziskotar Kontzepzionistek (Frantziskanek) Azpeitiko Foru Ibilbidean duten komentua eraberritzen ari dira. Lourdes Sorazu komentuko Ama Nagusiak Uztarriari adierazi dioenez, lekaimeak "erosoago bizitzeko" jarri dute martxan obra.\nIzan ere, gaur egun komentuan dozena bat lekaime daude, gehienak adin nagusikoak, eta haiek behar bezala egoteko beharrezkoa dute eraikina eraberritzea.\nEra berean, Sorazuk adierazi du dagoeneko komentua handiegia zela gelditzen diren lekaimeentzat eta aurrerantzean gune txikiagoan biziko direla (eraberritzen ari diren zatian). Aurreikusitakoaren arabera, eraberritze lanak urtebete barru bukatuko dituzte.\nKomentuaren inguruko lursailak komentuarenak izaten jarraitzen dutela eta, oraingoz, saltzeko asmorik ez dutela azaldu du Sorazuk.


Goizetik gauera arte luzatuko da San Blas jaia - Aiaraldea.eus\nErredakzioa 2019-01-28 07:00 Kultura Laudio\nMª Begoña Unzaga eta Mari Sol Respaldiza izango dira omenduak. Kukutze elkarteak prestatutako egitarauari batuko zaio Aretako Gazte Asanbladak Laudioko Gaztetxean egingo duen "Gorrino gaua".\nTxerria izango da jaiaren protagonista nagusia. / Aiaraldea.eus | Ikusi handiago | Argazki originala\naren 2an Laudion, San Blas jaia ospatuko baita. Goizetik gauera arte luzatuko da festa, eta Aldai plaza izango du epizentro, bertan egingo baitira ekintza gehienak.\nGoizeko hamarretan hasiko da feria. Makina bat jarduera egingo dituzte bertan: urritz makilen lehiaketa, Fita Fiken emanaldia, txerriaren erreketa eta garbiketa, euskal dantzen erakustaldia, Arloteen kantaldia... 13:15ean egingo zaie omenaldia herriko baserritarrei. Aurten Mª Begoña Unzaga eta Mari Sol Respaldiza izango dira omenduak, Andiko eta Ostenko baserrietakoak, hurrenez hurren.\nArratsaldean dantza emanaldia eta erromeria egongo dira, besteak beste. Terentzio txerriaren pisatzearekin emango zaio amaiera jaiari.\nZehazki, hemen dago egitaraua osorik:\nUrtarrilaren 31n osteguna, herriko plazan, Terencio XI. txerriaren aurkezpena, goizean.\nOtsailaren 2an larunbata, Aldai plazan:\n10:00 // Azokaren hasiera eta bedeinkapena\nBaserri-lanabes eta eskulangintzaren erakusketa eta salmenta\n10:30 // Urritz Makilen lehiaketa. Edonork har dezake parte. Parte-hartzaileek gehienez hiruna makila aurkez ditzake\nTxerriaren erreketa eta garbiketa\n12:30 // Euskal Dantzak, Untzueta Dantza Taldea\n13:00 // Arloteak.\n13:15 // Herriko Baserritarrei omenaldia: Maria Begoña Unzaga, Andiko baserrikoa eta Maria Sol Respaldiza, Ostenkokoa\n13:45 // Txerria sustatzen duten kofradia eta erakundeen aldeko ekitaldia\n14:00 // Txerripaten XX. Gastronomia Lehiaketaren sari banaketa\n18:00 // Euskal Dantzak Itxarkundia Dantza Taldearekin\n19:00 // Erromeria\n20:30 // Zozketa\nTerencio XI. Pisaketa eta jai amaiera\n"Gorrino gaua" Gaztetxean\nHala ere, gaua luzatzeko aukera egongo da gaztetxean, Aretako Gazte Asanbladak “Gorrino gaua” antolatuko baitu. 21:00etan afaria egingo dute eta 23:00etan kontzertuak hasiko dira Patx&Run, Hilean Bariku Bat eta DJ's Potirekin.


Lehen eleberriarekin arrakasta handia lortu zuen idazlea da Carlos, baina azken boladan ez du lortzen inspiraziorik ezta irakurleen babesik ere. Argitaratzailea (Koldo) eta emaztea (Mira) Carlosen jarrera aldatzen ahaleginduko dira; izan ere, idazketatik urrundu da eta Play Station-arekin jolastu besterik ez du nahi.\nCarlos ziur dago bere lana balioesteko modu bakarra bera hilda egotea dela. Gogoeta hori Koldorekin partekatu ondoren, istripu bat izango du eta hiltzat emango dute. Hil ostean, gorazarreak, sariak, berrargitalpenak eta salmentak bata bestearen atzetik datoz, Koldoren eta Miraren mesederako.\nHilabete geroago Carlos berriro agertuko da, eta emaztea eta argitaratzailea harrituta utziko ditu; izan ere, zoriontsu dira biak Carlosen literatura-lanen ospearekin. Hala, hiruren artean erabakiko dute Carlos jendaurreko bizimodutik ezkutatzea, baina... zenbat iraungo du iruzurrak?\nZuzendaritza: Gorka Mínguez, Teresa Calo\nSoinu eremua: Adrián de los Ojos\nTeknikaria: Eduardo Gracia


Hashing - Wikipedia, entziklopedia askea.\nHashing informatika arloan, hash algoritmoa edo funtzioa erabiliz probabilitatearen bidez datu (mezu) bat identifikatzeko edo laburtzeko prozedura bat da.\nHash funtzioa informazio multzo handia identifikatzeko funtzio matematikoa da, bere emaitza originala baino multzo txikiago da.\nHashing funtzioaren propietate nagusi bat zera da: hash funtzioen emaitza bi desberdinak badira funtzio bera erabiliz, orduan sarrerako datuak ere desberdinak dira. Alderantzizkoa ezin da bermatu, hau da, nahiz eta sarrerako datuak desberdinak izan emaitza desberdina dela, zeren eta funtzioaren emaitzen multzoa mugatua da eta talkak eman daitezke, oso zaila suerta daitekeen arren.\n2 Hash funtzio adibidea\nKriptografian, sinadura digitalean, elkartze-array-etan, audio fitxategiak alderatzeko eta datu prozesaketan besteak beste. Hash funtzio on bat hash talka gutxi sortzen duena da. Segurtasun informatikoarekin zerikusia duten sistemek hash funtzioak edo taulak erabiltzen dituzte.\nHash funtzio adibidea[aldatu | aldatu iturburu kodea]\nErraz ulertzeko hash funtzioa, adibide bat azalduko dugu.\nFuntzio hau (mod edo modulua) zenbaki baten hondarra lortzeko eragiketa da. Honela funtzioak -F(x)- 0 eta 1020 zenbaki osoak emango ditu eta ausazkoak, zeinak sarrerako zenbakiekin lotzen diren. Ohartu nola 1021 zenbaki lehena den, kriptografian zenbaki lehenak maiz erabiltzen dira haiekin oinarritutako algoritmoak askatzeko.\n(Ingelesez) Hash funtzioak hash tauletan bilatzeko\nOrriaren azken aldaketa: 27 azaroa 2019, 11:52.


Alokairurako 108 etxebizitza babestu egingo dituzte Eitzaga Berrin - Otamotz : Otamotz\nEraikitze lanak datorren urteko martxoan hasiko dira. 95 etxebizitza bi logelakoak izango dira eta gainontzeko 13ak hiru logelakoak. Guztiek terraza eta garajea izango dituzte.\nVisesak, Eusko Jaurlaritzako Lurralde Plangintza, Etxebizitza eta Garraio saileko sozietate publikoak, alokairurako 108 etxebizitza egingo ditu Zumarragako Eitzaga Berri eremuan. 72 babes publikokoak izango dira eta 32 gizarte laguntzakoak.\nProiektua Pedro Apaolazak eta DG arkitektura enpresak egin dute. 36 etxebizitzako hiru bloke eraikiko dira. Horietako bat gizarte laguntzakoa da eta beste biak babes publikokoak. Gizarte laguntzakoak 25.000 eurotik beherako diru sarrera dutenei zuzenduak daude eta babes publikokoak 39.000 eurotik beherako diru sarrera dutenei. Alokairuzko etxe hauetako bat nahi dutenek Etxebiden eman behar dute izena.\n108 etxebizitzetatik, 95 bi logelakoak izango dira. Horietako bost mugikortasun urria dutenentzat izango dira. Gainontzeko 13 etxebizitzak hiru logelakoak izango dira. Etxebizitza guztiek terraza eta garajea izango dituzte.\nGizarte laguntzako etxebizitzen blokean Zumarragako Udalak 716 metro koadroko lokal bat izango du.\nPromozio honek energia kalifikazio onena du. Izan ere, berogailua eta ur beroa elektrikoak izango dira eta hiru blokeen estalkietan panel fotoboltaikoak jarriko dituzte.\nObrak 13 milioi euroko aurrekontua du. Lanak datorren urteko martxoan hasiko dira eta 2025eko hasieran emango dizkiete etxebizitzetako giltzak errentariei.\nEgitasmoa atzo aurkeztu zuten etxebizitzak egingo diren tokian. Ekitaldian, Pedro Jauregi Eusko Jaurlaritzako Etxebizitza sailburuordeak, Carlos Quindos Visesako zuzendariak eta Mikel Serrano alkateak parte hartu zuten.\nSerranok Zumarragako zonalde horretan 1.500 pertsona inguru bizi direla eta egitasmoak Eitzaga biziberritzeko balioko duela esan zuen. Udalak eskuratuko duen lokalari dagokionez, adinekoek eta auzo elkarteak erabiliko dutela aurreratu zuen.\nJauregik elkarlanaren garrantzia azpimarratu zuen. «Udalen laguntza dugun tokietan gehiago eta hobeto lan egiten dugu. Zumarragako Udalaren laguntza eskertzekoa da. Udalak utzitako lurrari esker, tamaina horretako herri batean ez ohikoa den promozio bat egingo dugu».\nZumarragar gehienek alokairuzko etxebizitzak nahi dituztela gehitu zuen. «Eusko Jaurlaritzak alokairuaren aldeko apustua egin du eta zumarragarrek ere hori nahi dute. 300 eskatzaileetatik, 227k alokairuzko etxeak nahi dituzte».\nQuindosek etxebizitzen izaera jasangarria azpimarratu zuen. Gainera, duten kokapenagatik, bertan biziko direnek eguzkiaz gozatuko dutela gogoratu zuen.


Bake prozesua indartzeko Foro Soziala » Foro Sozialaren ondorioak – 2014ko ekaina\nForo Sozialaren ondorioak – 2014ko ekaina\nPresoen Giza Eskubideen errespetua eta hauen itzultzea\nBake Bidea eta Lokarrik 2013ko maiatzean bake prozesua bultzatzeko gomendioak aurkeztu zituzten. Gomendioen ataletako batek bake prozesuan presoen itzultzea errazteko proposamen anitzak zituen ardatz:\n4.- Preso eta iheslarien gaiari buruzko konponbide integral bat adostea gomendatzen dugu. Elkarbizitza egonkorra eta iraunkorra eraikitzeko funtsezko elementua da. Horretarako, legeak errealitatera egokitzea eta justizia trantsizional bat ezartzea beharrezkoa dela deritzogu, jendarteari elkarbizitza errotzen lagunduz. Aldi berean, hasiera puntu bezala, giza eskubideen kontra edo presoen trataera humanitarioaren kontra doazen espetxe politikaren aspektuak aldatu behar dira, nazioarteko estandarren kontra doazen salbuespen neurriak bertan behera utziz. Hala nola: gaixo larrien egoera, zigorra bete duten presoak aske uzteko ezezko jarrera eta sakabanaketa, familiak zigortzen dituena.\n5.- Itzultze prozesua lege baliabideak erabiliz gauzatzea gomendatzen dugu; prozesua integrala izanik, era mailakatuan, banaka eta zentzuko denbora-tarte batean gauzatu behar dela onartuz. Presoek bake eszenatoki berriarekiko konpromezua agertzea eta indarkeriazko bideei uko egitea eskatzen du prozesu honek. Gainera, bere jardueraren ondorioz egindako mina aitortu behar dute.\n6.- Bake eta normalizazio prozesuaren garapenean presoak eragile aktiboak izatea gomendatzen dugu. Horregatik, garrantzitsua da presoen eta euskal herritarren eta erakunde eskudunen arteko harremanak eta iritzien partekatzea erraztea, etorkizunean inongo indarkeriak tokirik izango ez duen elkarbizitza bultzatzeko helburuarekin.\nJoan zen ekainean egindako Foro Sozialak gomendio hauen garapena ahalbidetzeko proposamenak izan zituen hizpide berriz ere. Horretarako, Giza Eskubideetan, presoen gizarteratzean eta bake prozesuan beren partaidetza bultzatzean adituak direnen ekarpenak baliatu ziren.\nAzaldutako ideiak kontuan hartuta, erakunde antolatzaileek presoen itzultzearen inguruko hurrengo proposamenak helarazi nahi dituzte:\n1- Presoen Oinarrizko Eskubideen errespetuari dagozkien gaiak eta presoen itzultzeari dagozkienak bereiztea proposatzen dugu. Presoen Oinarrizko Eskubideak, giza duintasunaren errespetua merezi duten pertsonak diren heinean, bermatu egin behar dira baldintzarik gabe, edozein dela ere bake prozesua eta bizikidetzarekiko beren jarrera. Bitartean, beren itzultzea ahalbidetuko duten baldintzak argitu eta adostea komeni da.\n2- Presoen Oinarrizko Eskubideei dagokienez Espainia eta Frantziak onetsitako Nazioarteko Itunak aintzat hartu eta errespetatu behar dira aitzakia eta atzerapenik gabe. Horiek betetzetik hurrengoa ondorioztatzen da:\n- Presoak inguru familiar eta sozialetik urrun mantentzeko estrategia bukatu egin behar da, eta beraz, presoek aukeratutako kartzela batera lekualdatu beren itzultzea ahalbidetuko duten loturak mantentzeko gai izan daitezen.\n- Ezin da luzatu larriki gaixo dauden eta adin handikoak diren presoei dagozkien Eskubideen ezarpena. Baldintzapeko askatasuna ezartzeari ekin behar zaio.\n- Giza Eskubideen Europako Auzitegiak defendatu zuen bezala, presoek eskubidea dute beren zigorraren iraupenarekiko itxaropena zein den jakiteko. Horregatik, zigorra bete egin dutenen askatasuna atzeratzeko joera duten neurri guztiak bukatu behar dira.\n3- Itzultzeari dagokionez, presoen itzultzea errazteko neurri zehatz batzuk proposatzen ditugu:\n- Euskal Autonomia Erkidegora eta Nafarroako Foru Komunitatera kartzelen eskuduntza transferitu, Gernikako Estatutuan eta Foru Hobekuntzan adierazitakoarekin betetzeko.\n- Instituzio eta alderdi politikoen adostasuna eta eragile sozialen partaidetza izango duen plana sortu presoen itzultzea garatzeko. Plan honen oinarria hurrengoa litzateke: 1) ETArekin lotura, erreala edo ez, izateagatik preso daudenei beste edozein presori bezalako baldintzekin ematea tratamendua, 2) egungo egoera aintzat hartua izan dadila, non euskal gizartea bortizkeria eta istilu egoera batetik, bake eta bizikidetza egoera batera igarotzen ari den, 3) biktimen memoria eta aintzatespen eskubideekin errespetuz joka dezala, 4) presoen inplikazioa izan dezala eta 5) ezberdintasunak eta aniztasuna errespetatuko dituen bizikidetza baketsu batekiko presoen konpromiso garbi batek lagun dezala.\n4- Bizikidetza eta bake prozesuari presoek egin diezaioketen ekarpena dela-eta, hurrengoa deritzogu:\n- Beharrezkoa da bake prozesuan presoen partaidetza eraikitzailea bultzatzea. Bai elkarren artean zein beren abokatu eta bitartekariekin eta herritarren ordezkari eta eragile sozialekin hitz egin eta lan egiteko murrizketak kentzeak lagunduko luke helburu horretan.\n- Presoek bizikidetzari egin diezaioketen ekarpen nagusietako bat bake prozesua eta bizikidetzaren aldeko, indarkeria-bideei uko egiteko eta egindako minaren aitorpen zintzoa egiteko konpromiso garbia hartzea da.


GOGO JARDUNAK | Aldapeta María Ikastetxea\nJarduera honetan gustuko duten jaki bati buruzko informazioa lortu behar dute ikasleek. Elikagaia deskribatu, nutrizio ezaugarriak topatu, onurak aipatu, e.a. Jarraian, jakiak taldekatzen dira plater osasuntsu eta gustagarri bat prestatzeko. Horixe da emaitza.\nDBHko eta Batxilergoko ikasleek goiz benetan berezia igaro zuten Anoetako Belodromoan. Gogoz beterik hartu zuten parte altuera jauzian, luzera jauzian, pisuan, 60 metro hesietan, 1000 metroetan, e.a.


Zestoako eta auzoetako jaiak bertan behera utzi ditu Zestoako Udalak – Zestoa Turismo: patrimonio y senderismo en la costa vasca\n3uzt - 12iraEgun osoan zeharZestoako eta auzoetako jaiak bertan behera utzi ditu Zestoako Udalak\nUztailaren 2an sinatutako Alkate-ebazpen bidez, Zestoako eta auzoetako jaiak bertan behera utzi\nUztailaren 2an sinatutako Alkate-ebazpen bidez, Zestoako eta auzoetako jaiak bertan behera utzi ditu Zestoako Udalak.\nEbazpenak dioenez, ezer baino lehen kontuan hartu dituzte osasun agintarien irizpideak (kautela- eta babes-betebeharrak; pertsonen arteko segurtasun-distantzia; higiene- eta prebentzio-neurri orokorrak; edukiera mugatzea eta prebentzio-neurri espezifikoak ezartzea sektoreka…). Bestalde, jaien moduko ekitaldietan, birusaren transmisioa saihesteko beharrezkoak diren segurtasun neurriak mantentzea oso zaila dela adierazten du ebazpenak.\nHori dela eta, Zestoako udalerrian ospatu ohi diren honako herri jaiak edota ikuskizunak ofizialki bertan behera uztea erabaki du alkateak: Karmen jaiak Arroabean, Santio – Santa Anak Arroagoian, eta Amabirjinak Aizarnan eta Zestoan.\nAlkateak dio jabetzen dela “jai horiek herritarrentzat duten garrantziaz, horregatik, erabaki zaila izan dela baina arduraz jokatzeko unea dela”.\nNolanahi ere, herriko bizitzari eta kultur arloari bultzada emateko asmoz, kultur egitarau berezi bat antolatuko da udan zehar, betiere segurtasun neurri guztiak betetzen direla bermatuz.\nAzkenik, herritarrei dei berezia egiten die alkateak osasun gomendioak betetzen jarraitzeko, orain arte egin duten bezala.\nUztaila 3 (Ostirala) - Iraila 12 (Larunbata)\n5abuEgun osoan zeharEKAINBERRIBisita gidatua egunero eta Ekain abentura (asteburuetan eta jai egunetan) - ASTELEHENAK ITXITA\n6abuEgun osoan zeharEKAINBERRIBisita gidatua egunero eta Ekain abentura (asteburuetan eta jai egunetan) - ASTELEHENAK ITXITA\n7abuEgun osoan zeharEKAINBERRIBisita gidatua egunero eta Ekain abentura (asteburuetan eta jai egunetan) - ASTELEHENAK ITXITA\nProfesionalen arteko PILOTA partida\n7abu21:15- 21:15Profesionalen arteko PILOTA partida21:15 kiroldegian\n(Ostirala) 21:15 - 21:15


John Locke - Wikipedia, entziklopedia askea.\nJohn Locke (Wrington, 1632ko abuztuaren 29a – Essex, 1704ko urriaren 28a) filosofo eta teoriko liberal ingelesa zen. Liberalismoaren aitzindaritzat hartzen da gaur egun.\nWrington (en) , 1632ko abuztuaren 29a\nHigh Laver (en) , 1704ko urriaren 28a (72 urte)\nfilosofoa, politikaria, medikua eta idazlea\nThomas Hobbes, René Descartes, Hugo Grotius, Robert Filmer (en) , Samuel von Pufendorf, Thomas Sydenham, Anthony Ashley Cooper, 1st Earl of Shaftesbury (en) eta Damaris Cudworth Masham (en)\n1 Bere pentsamenduaren oinarriak\n2 Ikuspegi politikoa\n3 Jabetzaren teoria\nBere pentsamenduaren oinarriakAldatu\nEz zuen innatismoaren eta determinismoaren existentzian sinesten eta jakinduria zentzumenetatik datorrela uste zuen. Lockerentzat, jakinduria gertakizunen arteko erlazioagatik dator (Nola eta ez zergatik). Bere pentsamenduak arrazionalismoaren eta mekanizismoaren elementuak ditu ere. Jainko sortzaile batean sinesten du eta gure existentzian eta ezerezetik ezin garela sortu oinarritzen du. Bere ustez, Jainkoaren asmoak lege naturalen bitartez soilik ikusi ahal dira. Erlijioa gauza pribatu eta pertsonal bezala ikusten zuen, gizakiaren eta Jainkoaren artean. Pribatizazio honekin, gizakiak elizaren ezarpenez eta behar izanaz libratzen da. Baita ere, estatu kristau bat sortzeko oinarriri biblikorik ez dagoela pentsatzen zuen.\nGizaki guztiak naturaz aske eta berdinak dira, berezko eskubideak dituzte ? eskubide naturalak: bizitza, askatasuna eta jabegoa. Eskubide indibidualak gizartea baino lehenago daude. Eskubideak babesteko kontratu soziala - gizartea edo gobernu zibila sortu. Gizaki arrazionala - inork ezin du beste baten bizitzan, askatasunean edo jabegoan kalterik egin.\nEstatuaren azken helburua eskubide naturalak bermatzean datza, batez ere jabetzak zaintzea. Estatua antolatzeko botereen banaketa:\nBotere legegilea: gizartea babestuko duten arauak sortzen ditu; komunitatearen ordezko batzarra da. Lehenagoko Komun eta Lorden ganbara proposatzen du (biztanleriaren %2a ordezkatzen zuen).\nBotere exekutiboa: legea gauzatu edo aplikatzen duena: erregea.\nLockeren teoria laburbilduta:\nGizabanakoaren lehentasuna (kolektiboen gainetik)\nJabego pribatuaren sakratutasuna\nAurreko biak zaintzeko adostasunean oinarritutako gobernua (Estatua)\nPolitikan, liberalismo klasikoaren aitatzat jotzen da, eta eragin handia izan du liberalismo modernoan. Lockek dio subiranotasuna herritik datorrela; propietatea, bizitza, askatasuna, eta abar gizakien eskubide naturalak direla. Estatuaren eginkizuna eskubide hauek babestea da. Gobernuak errege eta parlamentu batez osatuta egon behar dela dio ere. Parlamentua herriaren subiranotasuna adierazten den lekua da eta guztientzako legeak egiten diren tokia. Boterea ez da absolutua eta giza eskubideak defendatu behar ditu. Estatuari gizabanakoen arteko liskarretan erabakiak hartzeko funtzioa ematen zaio, gizakion artean iritzi desberdinak daudelako. Gehitzen du, gizakiak egoera naturalean bizi direla eta lege naturalen menpean. Gizarte zibilean sartzea, kontratu batekin egiten da. Kontratua autoritate publikoak hausten badu, egoera naturalera itzultzen da.\nGizaki guztiek beren buruaren jabe izateko eskubidea dute, eta bakoitzaren lana norberarena da. Gizabanakoak eskubidea du jabetza sortzeko (nekazaritza). Gizakiak landu dezakeen lurra berea da indibidualki. Lurra dago  nik landu  niretzat.\nMugak (kap.an muga horiek gainditu daitezke)\nErabilgarritasunaren muga: kontsumitu edo erabili daitekeena bakarrik da posible bereganatzea.\nBesteentzat nahikoa uztearen muga: denek dute bizitzeko eskubidea\nLanaren muga: gizaki bakoitzak bere lan pertsonalarekin bereganatu dezakeenak mugatzen du jabetza.\nAberastasunaren pilaketa: jabetza pribaturako eskubidea mugagabea da: metatze kapitalista berezko eskubidea da  diruaren bidez. Diruaren asmakuntzak erabilgarritasunaren muga apurtzen du automatikoki: kontsumitu ezin dugun produktua saldu diruagatik.\nProduktibitatea: lurraren jabetza pribatuak hamar aldiz biderkatzen du produktibitatea. Produktibitate hazkuntzak konpentsatu eta justifikatu egiten du besteentzat lurrik ez uztea. Sist. errentagarria guztientzat.\nLana saltzea: lanaren muga gainditu alokairuzko erlazioaren bidez. Batek beste baten lan gaitasuna bereganatzea bidezko bihurtzen da. Gizakia bere lanaren jabe da, lan gaitasun hori saltzeko eskubidea du alokairu edo diru truke.\nErdi Aroko pentsamendua baztertu: jabetzak giza funtzioa du eta berarekin eginbehar sozialak datoz  kontra!: norberak lanaren bidez lortzen duena baino gehiago biltzea = jabegorik ez dutenen lana erosi daiteke. Gizartearen zatiketa.\nKontraesana: Gizakiak berdinak, baina arrazionaltasun mailaren arabera, batzuk besteek baino gehiago eduki. Legearen aurrean berdintasuna, baina jabetzaren arabera zatituta. Gizakiak berdinak dira bizitza aurrera ateratzeko duten eskubidean. Jabetza lortzean porrot egiten dutenak errudun dira: zoriontasun maila desberdinak, gizakiak zoriontasuna lortzeko egin duen ahaleginaren arabera. Jabegoa dutenek arrazionalki joka dezakete. Baina lortu ez dutenek ezin dute bizitza guztiz arrazionala eraman, ezin dute beren pentsamendua altxatu eguneroko iraupeneko arazoetatik gora. Jabetza eskubidea naturala = gizakien arteko menpekotasuna naturala.\nLiberalismoa: gizakiaren handitasuna, arrazionaltasuna eta askatasuna azpimarratu. Hori egitean, gehiengoaren indibidualtasuna ukatu praktikan.\nEstatu ordezkagarriaren oinarriak: adostasunean oinarritutako gobernua, botere legegilearen lehentasuna eta exekutiboaren menpekotasuna, eskubide indibidualak bermatzea. Liberalismo ekonomikoaren funtsa formulatu zuen: jabetza pribatua gordetzea, mugarik gabe.\n« Esanda dagoenez, gizaki guztiak berdinak eta askeak dira izatez eta inor ere ez da egoera horretatik atera eta beste baten aginte politikoaren menpean jarri berak onartu ezik (...). Gizakiak gizartearen lehenengoz batzean, komunitatearen aginte osoa gehiengoan datza. »\nJohn Locke, Gobernu Zibilari buruzko bigarren tratatua, 1690\nWikimedia Commonsen badira fitxategi gehiago, gai hau dutenak: John Locke\nAzken aldaketa 1 urria 2021(e)an, 10:40(e)tan\nOrriaren azken aldaketa: 1 urria 2021, 10:40.


Bentolit edaria erabiltzeko argibideak. Argaltzeko edaria nola erabili\nErabilerarako argibideak Bentolit\nBentolit erabiltzeko argibideak\nBentolit Bentonite Clay Instant Argaltzeko Edariak formula natural aberatsa du. 3-1 ekintza konplexua duela deskribatzen da - gorputza garbitzen, txukuntzen eta tonifikatzen laguntzen du. Espainiako bezeroak ere pozik daude funtzionatzeko moduarekin. Pozik azaltzen dira foroetako berrikuspenetan, testigantzetan eta iritzietan. Erabiltzaileek produktua merkatuko beste alternatiba batzuek baino hobeto funtzionatzen dutela uste dute.\nEsan beharreko garrantzitsuena Bentolit edariaren fabrikatzaileak emandako argibideak jarraitzea da. Fabrikatzailearen erabilera argibideei jarraituz metabolismo eta desintoxikazio prozesuak sustatzen dira. Produktuak gorputzeko elikagai eta onuragarriak diren laburpen naturalak ditu. Ez dago bigarren mailako efektu desatseginak eragiten dituztenik.\nNola erabili Bentolit? Nola egin berehalako edari nutritiboaren edalontzi bat buztin berde extractarekin?\nHartu substantziaren 2 koilarakada eta disolbatu 200 ml-tan. ur araztua edo esne gaingabetua.\nMugitu koherentzia ona lortu arte. Utzi 10 minutuz eserita, eta berriro irabiatu. Shaker bat erabil dezakezu.\nAhal izanez gero, goizean goiz edan. Eta berdin dio jan aurretik edo ondoren. Edan ezazu egunero egutegiko hilabete oso batez.\nBentolit-ek 3-1 ekintza konplexua duela esan daiteke: zure gorputza garbitzen, txukuntzen eta tonifikatzen laguntzen du, eta hori behin betiko plusa da.\nBentolit Edateko Aholkuak\nJanari osasungaitza da gizentzeko arrazoi nagusia. Jarrai itzazu gomendio erraz hauei edariaren eraginkortasuna handitzeko eta pisua galtzea bizkortzeko:\nMugatu zure menua proteina naturalekin, gantzekin eta karbohidratoekin. Haragi naturala, etxeko produktuak, ale osasuntsuak, hainbat fruitu lehorrak, etab.\nErritmo bizkorreko karbohidratoak moztu, hala nola txokolatea, azukre pikortsua eta hainbat gozoki.\nJan gutxiago jan eta eguna askari batzuetan banatu. Hobe da 5-6 aldiz jatea, baina zati txikietan, 1-3 aldiz baino, baina handiak.\nBizitzari ikuspegi bizia emanez, Bentolit edariari, eguneroko ariketa fisikoari, goizeko beroketa txiki bat eta footing egiten lagunduko diozu.\nIkusi zure hidratazioa, edan gutxienez 1, 5 litro ere. ura eguneko.\nLo egin ondo.\nAurreko gomendioek Bentoliten emaitzak hobetzeaz gain zure ongizate orokorra hobetzen lagun dezakete.\nBentolit erabiltzeko adierazpenak eta kontraindikazioak\nItxura ona: pertsona guztiak ahalegintzen dira, gizona edo emakumea izan. Hona hemen Bentolit hartzeko arrazoiak eta zein izan daitezkeen kontraindikazioak:\nObesitatea eta gehiegizko pisua zure gorputzerako.\nAknearen gaixotasunarekin lotutako hainbat larruazaleko erupzio (aknea, garauak, etab. ).\nBere osaera berezia denez, edariak ez ditu erreakzio alergikorik eta harekin lotutako arazoak sortzen. Zerbait gaizki ateratzeko arrazoi bakarra Bentoliteko osagaietako batekiko intolerantzia indibiduala da.


Europako Banku Zentralak %1,5ean egonkortu ditu interes-tasak | Consumer\nEuropako Banku Zentralak %1,5ean egonkortu ditu interes-tasak\nAzken datu ekonomikoek erakusten dute euroguneko hazkunde ekonomikoaren erritmoa moteldu egin dela azken hilabeteetan.\nEuropako Banku Zentralak (EBZ) azken bileran erabaki zuen interes-tasak %1,5ean mantentzea, analisten aurreikuspenek adierazten zuten bezala. Europako Banku Zentralaren (EBZ) uztailaren aurreko bileran, puntu laurden bat eman zien. Hau izan zen 2011ko bigarren igoera, joan den apirilean egindakoa. Horrela, tasen egonkortasun-aldi bat hautsi zen, 2009ko maiatzetik aldatzen ez zirenak, eurogunearen suspertze ekonomikoa sustatzeko.\nBestalde, euroguneko inflazioaren zenbatespen aurreratuak aurreikusten du uztailean% 2,5eko tasa izango duela, ekainari dagokion maila bi hamarren gutxituko lukeena. Hala ere, Jean-Claude Trichet EBZko lehendakariak adierazi du azken datu ekonomikoek erakusten dutela hazkunde ekonomikoaren erritmoa moteldu egin dela azken hilabeteetan, eta horrek joera berriena hausten duela.\nLehenengo hiruhilekoan, euroguneko barne-produktu gordina (BPG) %0,8 hazi zen, eta horrek hazkunde esanguratsua ekarri zuen 2010eko azken hiru hilabeteetan izandako %0,3ko igoerarekin alderatuta. Gainera, lehenengo hiru hilabeteetan ekonomia %2,5 hazi zela kalkulatzen da urtetik urtera, eta iazko azken hiruhilekoan, berriz, %1,9.\ninflación-eu interes-tasak PIB-eu susperraldi ekonomikoa


Txagostarrek etxera nahi dute baina han kaserna dago\nLondresko auzitegiek azkenean erabaki dute 1965 arte britainiarren kolonia izandako Txagos artxipelagoko biztanleek etxera itzultzeko eskubidea daukatela. Egunen batean lortzen badute herriratzea, umetan kopra palmondoz betetako uhartea militarrez, hormigoiz eta atzerritarrez beteta aurkituko dute.\nTxagostar erbesteratu bat\nTxagos artxipelagoa Ozeano Indikoaren erdian dago galduta. Mapan aurkitzekotan, ipini atzamarra Indiaren beheko erpinean eta hortik 1.000 milia edo 1.600 kilometro jo hegoaldera. Edo jarri Afrikan Kenyako kostaldean eta hortik ekialdera zuzen 3.000 kilometroz nabigatu. Itsaso zabalaren erdian barreiatuta dauden 55 uharte txikik osatzen dute Txagos artxipelagoa. Hiru uhartetan baizik ez dira bizi izan gizakiak, eta horietan Diego García da irla nagusia.\nXVI. mendean Vasco de Gama portugaldarrak aurkitu zituen lurrok, ordura arte gizakiek ukitu gabeak. Beranduago frantsesek berenganatu zituzten, Maurizio izeneko koloniaren barruan ipiniz. Gero 1810ean Britainia Handiak kendu zizkien frantsesei, eta orduan hasi zen Diego García, Solomon Island eta Pero Banho uharteen benetako kolonizazioa, ordura arte esklabo bakan batzuk ez zituzten-eta ekarriak. Gaurko txagostarrak Madagaskar, Mozanbike, Maurizio eta India hegoaldetik iritsitako nekazarien askazikoak dira.\n150 urteren buruan txagostarrak 3.000 izatera iritsi ziren, eta arrantzan aritzeaz gain nagusiki kopra zen haien bizimoduaren funtsa, oliotarako esportatzen zuten kokoa. Baina 1971n Txagosetako jende guztiak kanporatu egin zituzten britainiarrek, bertan amerikarrek eraiki zezaten Ozeano Indikoan daukaten base handia. Txagostarrek ekin zioten etxera itzultzeko eskubidea auzitegietan aldarrikatzeko kalbariobide luzeari eta mila gorabeheraren ondoren apiril honetan eman die arrazoi Londresko Lorden Ganbarak.\nGaraipen hau baino lehen, 2006ko martxoan, ziento bat txagostar inguruk izan zuen sorterria bisitatzeko aukera. Orduan Minority Rights Group buletinak eta The Guardian egunkari ingelesak eman zuten albistea. 2000.ean irabazi zuten lehenbizikoz ostera herriratzeko eskubidea, baina Londresko gobernuak apelazio berriak asmatzen zituen. Hala ere, ehun txagostarrok egun bete pasa ahal izan zuten Diego García uhartean, birrindutako etxe eta soroak ikusi, arbasoen hilobiak ikusi eta penatuta itzultzeko Mauriziora.\nBidaiariotako askok umetan utzitako uharte txikian deus gutxi zegoen zutik lehen zegoenetik. AEBetako armadak Diego Garcían daukan base erraldoiak aldatu du dena, aireportuaren pista, eraikin berri, militar eta hauen zerbitzuko ari diren 3.000 langile kanpotarrekin.\nDiego Garcíaren argazkiak erraz aurki daitezke, baina Londresko gobernuak antza ez zuen nahi herritarrek bertatik bertara hura ikuskatzerik. Txagostarrak joan ez zitezen, aitzakiarik harrigarrienak erabili zituen Tony Blairren gobernuak. 2000.ean, turistentzako leku arriskutsua zela, eltxo arriskutsu asko zegoelako. 2004an berriz oso gutxitan erabili izan den kolonialismo garaiko lege bitxi bat usatu zuen, epailearen erabakiaren gainetik gobernuari erabakitzeko baimena ematen ziona.\nAzkenik nola edo hala egin zuten herriminez betetako txangoa, eta lehen urrats hura orain osatu da legez bederen asaba zaharren etxera itzultzeko eskubidea aitortu zaienean.\nBahitu ondoren britainiar nonbratu\n2006ko txango labur haren osteko kronika The Guardian eta Le Monde egunkarientzako Sarah Tisseyre-k egin zuen. Maurizioko Port Louis hiri inguruko txabolategi batean bizi den Lisette Talate amonarekin mintzatu zen, adibidez. Honek gogoan ditu 1971ko gertakizunak: “Egun batetik bestera gizon bat azaldu zen esanez Diego saldu zutela eta guk alde egin beharra geneukala”. Baina beren herio zigorra 1961ean sinatu zuten ingelesek.\nGerra Hotza beroenean zegoen. Sobietarrek Ozeano Indikoan indar hartuko zuten beldurra zegoen, eta Washingtonek eta Londresek tratua egin zuten: britainiarrek lurra jarriko zuten base militar handi bat egiteko eta ordainetan amerikanoek Polaris misilak prezio berezian salduko zizkieten.\nLaster, 1965ean, Maurizio uharteei independentzia eman zieten ingelesek, baina Txagos metropoliaren zuzeneko agintepean geratu zen. Amerikanoekin hurrengo urtean sinatu zuten tratua, Diego García 50 urterako alokatuz, 20 gehiagoko epe gehigarriaz.\nBertako biztanleek deus ez zekiten eta kopratan segitzen zuten lanean, ehun urte lehenago bezalatsu. Ingelesek nazioartean propaganda kanpaina hasi zuten, txagostarrak urtero uzta garaian ekartzen zituzten langile moduan aurkeztuz. Diplomazia britainiarra ondoko urteetan saiatu zen Txagos Nazio Batuen Erakundearen agendatik kanpo edukitzen.\nHerritar asko oharkabean kanporatu zituzten. Gaur txagostarren liderra den Olivier Bancoult-ek, adibidez, zortzi urte zituen 1968an bere familiarekin Mauriziora joan zenean medikutara, bere arreba gaixo zegoelako. Ez zieten itzultzen utzi. “Arreba bi hilabeteren buruan hil zen eta Pero Banhosera bueltatu nahi genuela esandakoan, ezinezkoa zela erantzun ziguten”.\nBeste asko era berdintsuan aurkitu ziren etxeratu ezinik, Seychelleetara edo Mauriziora edozein enkargu edo ospakizunetara joandakoan. Alde egin ez zuten gainerako txagostarrak, 1971tik 1973a bitartean kanporatu zituzten.\nDiego Garcíako base militarrean amerikarrek milioika dolar asko gastatu dituzte. Esan daiteke gaur Diego García yankien\nitsasontzi erraldoi bat dela. Bertatik antolatu dira 1991ko Golkoko Lehen Gerrako bonbaketetarako hegaldiak, berdin 2001etik aurrera Afganistan eraso zutenak, eta geroago Irakeko konkistan erabilitako asko.\nHiru mila langile zibil ari dira gaur base horretan, gehienak Mauriziotik eta Filipinetatik ekarritakoak. Bitartean, txagostar gehienak Maurizioko txabolategi txiroenetan bizi dira, talde batzuk Seychelleetan eta banaka batzuk Londresen. Maurizion daudenetako asko analfabetoak dira, langabezian daude ezin egokiturik bizileku berrira. “Hemen gure haurrak –esan dio Lisette Talatek kazetariari– drogarekin eta kriminalitatearekin nahastu dira. Ikusi 37 urteko nire seme hori, langabeziagatik edanari eman dio”.\nLondresek azken aldian txagostarrei britainiar nazionalitatea eskaini die. 2000.etik gaurdaino milako batek onartu dute pasaporte britainiarra, 8.000 herritarrek osatzen duten taldetik. Tartean Bancoult liderrak. Aldiz, beste batzuk irtenbide horren kontra daude. Port Louisen diharduen Txagostarren Ongizatearen aldeko Komiteak adibidez uste du naziotasun britainiarra onartzeak historiari uko egitea dakarrela. “Txagostarrak Maurizioko herritar dira, eta etxera itzuli nahi badute Maurizioko gobernuari laga behar diote bere subiranotasuna berreskuratzeko negoziatzen”.\n1980tik Mauriziok Txagos artxipelagoa bere zati dela aldarrikatzen du NBEan. Eta amerikarren base militarra? Dagoeneko inor ez da ausartzen Diego García itxuraldatu duen obra erraldoia bertan behera uzteko eskatzen. Herritarrak militarren ondoan bizi daitezkeela diote, eta behar izanez gero haientzako lan egin ere bai.\nJohn Pilger-en bideoa Txagos-etaz, “Nazio baten lapurreta”\nTxagosi buruzko informazioak Minority Rights Group buletinean\nDiego Garciara ehun biztanleek egindako txangoaren ondoko kronika The Guardian egunkarian\nTxagostarrak, Britainia Handiaren bidegabekeria historikoa Open Democracy gunean\nSuitzako sustengu taldearen gunea


Munduko mtb txapeldun Marga Fullana Osintxuko ziklokrosean izango da - Debagoiena - Goiena.eus\nMunduko mtb txapeldun Marga Fullana Osintxuko ziklokrosean izango da\nXabi Urzelai 2009-01-02 19:42\nDatorren zapatuan, hilak 10, egingo dute Osintxun 2. Soraluce E. Koop. Ziklokros Sari Nagusia, eta azken orduko albistea da mendiko bizikletako Munduko Kopa Txapeldun Marga Fullanak esku hartuko duela proban.\nAurtengo Osintxuko ziklokros probak osagarri asko izango ditu arrakastatsua izateko. Batetik, asteburu horretan egingo dituzten Espainiako Openeko bi lasterketetan lehena izango da Osintxukoa –domekan Itsasondon korrituko dute–, eta horrek esan gura du Euskal Herriko ziklistekin batera Espainiatik ere txirrindulari asko animatuko direla proban parte hartzera. Horrekin batera, Lokatzakoek ibilbide ikusgarriagoa prestatu dute aurtengo probarako, eta hori gutxi balitz, emakumezkoen lasterketa bultzatzeko ahaleginean, azken orduan albiste ezin hobea jaso dute, mendiko bizikletan sekulako ibilbidea egin duen Marga Fullanak –besteak beste aurtengo Munduko Kopa txapelduna– proban egongo dela baieztatu berri du. Hala, Euskadiko txapeldun izan berri den Jone Muxika elgetarrak puntako kontrarioa izango du oraingoan.\nProbari dagokionez, 10:00etan hartuko dute parte emakumezkoek, eliteko gazteek eta master kategoriakoek. 11:00etan kadeteek korrituko dute, 12:00etan gazteek eta 13:00etan 23 urtez azpikoek, eta elitekoek. Lasterketaren gaineko informazio dena urtarrilaren 9an argitaratuko den Goienkaria-n.\nMarkel Irizar Australiara\nOñatiko ziklistak atseden hartzeko asti gutxi izan du aurten, 2008ko denboraldia inoiz baino beranduago amaitu duelako, eta aldi berean, taldeak urtarrilaren 20an egingo duten Australiako Tour Down Under proban parte hartu behar duela erabaki duelako –hilaren 8an abiatuko da hara–. Australian, besteak beste, mediatikoki horrenbeste oihartzun izan duen Lance Armstrongekin elkartuko da. Australiatik bueltan, Irizar Andaluziako itzulira begira jarriko da, eta ondoren klasikak izango ditu zain.


barren.eus - Mendaroko talde bat 'Gaztea Dantzan' lehiaketako finalean\nGaztea Dantzan lehiaketaren finalera ailegatu zen iaz balleta ikasten ziharduen Mendaroko neska talde bat, eta aurten ere finalera iritsi da Mendaroko beste dantza talde batek aurkeztutako bideo-lana.\nGaztearen webgunean ikus daitezke finalisten izenak eta bideoak. Orain, bozketa-fasea hasi da. Hiru irabazle aterako dira fase honetan, herritarren botoei esker: lehenak 1.000 euro lortuko ditu; bigarren sailkatuak, 500 euro, eta hirugarrenak, 300 euro. Horrez gain, epaimahaiak 750 eurorekin sarituko du koreografia onena; 500 eurorekin bakarlari edo bikote onena, eta beste 500 eurorekin bideorik onena. Bozkatzeko azken eguna azaroaren 18an izango da (egun hori barne), eta egun bat geroago jakinaraziko dituzte irabazleen izenak.\nIkusi hemen mendaroarren bideo-lana: 'Kalea mugitu, dantzatu!'\nMarina Diez eta Ana Alberdi irakasleek zuzenduta honako hauek dira bideoan ageri diren dantzariak: Nerea Cueto, Arene Salegi, June Fernandez, Olatz Cinto, Naia Sorazu, Uxue Agirretxea, Goiatz Andonegi, Ane Txoperena, Naia Fernandez, Andrea Beraza, Danitza Moron, Maite Mendikute, Leire Godoy eta Janire Pampin.


Ardaoaren gerrea edo Euskal Herriko udalak jagi ziranekoa - bizkaie.biz\n1934an Espainiako Errepublikeak hiru urte baino ez zituan arren, ordurako, hasikeran zan ezkerreko gobernua agintetik kanpora egoan, eta haren ordez eskumako barri bat boterean. Arazoak arazoen ganean ziran Errepublika barri haretan, eta 1934an beste bi sortu jakozan, bata Euskal Herrian ardaoaren gerrea lez ezaguna dana eta, bestea, huelga orokor iraultzailea, batez be, Asturiasen.\nArdaoaren gerrea huskeria bategaitik hasi zan; halan uste eben Espainian behintzat. Aurreko urteetan mahats uztak ikaragarri onak izan ziran, eta horren eraginez ardao produkzinoa handia, eta saldu ezina. Hori zala eta, Gorteek zergea gitxitzea erabagi eben, soberakinak erbestera errazago atarateko asmoz.\nErabagia hartu eta Madrilgo Gobernuak Aldundiei jakitera emon eutsenean eta honeek udaletara zabaldu ebenean barria sortu zan okasinoa. Zergak gitxitzeagaitik gora-goraka jarri? Bai, ze gitxitze hori euskal udalen autonomiaren kontra egin eitekean kalterik handiena zan. Eta ez udalen autonomiaren kontra bakarrik, baita aldundien eta Kontzertu Ekonomikoaren izatearen kontrako erasorik handiena be. Udalen eta aldundien kontra, erakunde honeen diru sarrera handienetarikoa ardaoaren arieletik etorrelako. Eta Kontzertuaren kontra, diputazinoaren eskumena zalako kontzertuaren bidez zergen zenbatekoa ipintea. Ez zan, ganera, lehenengoz Errepublikako Gobernua euskal diputazinoen eskumen ekonomikoen kontra agertzen zana, ze hile batzuk lehenago be izan ziran Madrildik etorritako erabagiak kontzertuaren kontra joten ebenak. Esandako dana aspalditik eskatzen zan autonomia estatutuaren ez gauzatzeagaz lotu behar da. Hau guzti hau batu zanean izan zan eztanda soziala.\n1934ko bagilaren 12an, Donostian euskal lau uriburuetako alkateak eta diputazinoetako ordezkariak batu ziran ardaoaren kontua aztertzeko. Bertan zerga kentzea gogor salatu ondoren, Madrilegaz hartu-emonetan jarteko batzorde bat eratzea pentsau eben. Alkateak oso hasarre egozan diputazinoakaz, euren ustez ez ebelako zuzen jokatu eta ez ebelako herriaren gogoa behar zan moduan ordezkatzen. Esan behar da diputazinoak ez egozala hauteskunde bidez aukeratuta, Gobernuak zuzenean jarrita baino. Ezkerreko Gobernua agintean egon zan bitartean, 1931tik 1933ra bitartean, EAJ eta eskumea gogor kritikau zituan diputazinoetako gestorak, eta 1934an eskumea agintean zala, ezkerra eta EAJ ziran probintzietako erakundeen eraketea salatzen ebenak. Horixe zan 1934ko uda haretan auzitan egoana, eta indar politikoak batera eta bestera banandu zituana, udalen autonomia eta diputazinoen eraketa demokratikoa.\nOgasun ministroagaz batu ziran euskal ordezkariak, baina handik ezer onik ez zan sortu eta ministroak destainezko berbak erabili zituan euskaldunen eskaeren aurrean. Honek danak giroa bero-bero ipini eban eta Euskal Herri osoan protestak zabaldu ziran. Udalen eta diputazinoen arteko batzarrean erabagi zan Bilbon udalen batzarra egitea. Batzar honetan, diputazino barriak eratzeko hauskundeak egitea onartu eben bertara heldu ziran ordezkariek.\nHau larregi zan Madrilgo Gobernuarentzat eta ordura arte okasinoari kasu handirik egin ez baeutsan, ordutik aurrera ez zan bardin izango. Isunak, egunkariak zarratzeak, atxiloketak, kartzelaratzeak eta bestelakoak eguneroko kontua izan ziran uda sasoi haretan.\nHauteskundeak deitzearen ondorioz, ordura arteko euskal alderdi politiko guztien batasuna ezerezean geratu eta protesta egin eben bakarrak EAJ eta ezkerreko alderdiak izan ziran.\nAgorrilaren 12an errepresinoa zala eta hauteskundeak ez ziran herri guztietan egin, baina bai 100 udal ingurutan eta baliozkotzat emon zituen. EAJ, Euzko Abertzale Ekintza, PSOE, Izquierda Republicana eta Unión Republicanako hautagaiek urten eben ordezkari, eta ez monarkiko, tradizionalista eta erradikalek.\nEz atzera ez aurrerako une baten ondoren, Gobernuak negoziazinoetara deitu zituan Agirre eta Horn diputadu abertzaleak. Baina berbaldi horrek ez eban ondoriorik ekarri eta auziari bultzadea emoteko udalen eta diputazinoen Batzorde Iraunkorrak Zumarragara deitu zituan Euskal Herriko ordezkari guztiak, eta eurakaz batera Kataluniako ordezkariak be bai. Ordurako, agorrilaren azkenetarako, eskumearen eta ezkerraren arteko konponezina nabarmena zan eta eskumakoak EAJ euren aldera eroateko ahaleginen emoitzarik eza be bai. Ganera, Espainia osorako pentsauta egoan greba orokor iraultzailerako atontze lanak be ezin ahaztu. Giroa negargarria zan.\nIrailaren 2an zan Zumarragako batzarra, eta agintariek ahaleginak eta bi egin zituen arren, ez eben lortu batzarra hankaz gora ipintea. Batzarra ez zan pentsau zan asmorako erabili, poliziaren eraginez ezinezkoa bihurtu zan eta; baina bai balio izan eban EAJ eta ezkerreko alderdiek adiskidetzeko eta abertzaleak Errepublikeagaz erabat lotzeko.\nHilebete geroago Asturiasko errepresinoa eratu zanean, han zan grebeari aurre egiteko Gobernuak ez eban bazterrean itxi EAJren kontrako erasoa. Alderdi honek be hainbat eraso sufridu zituan, besteak beste, isunak, atxiloketak... . Honen ondorioz, euskal udalen ordezkariek euren karguetatik dimitidutea erabagi eben, eta auzia ez zan guztiz konpondu harik eta 1936an hauteskundeak egin eta Madrilen Gobernu barria eratu arte.


Ezaugarri genetikoek COVID-19aren modurik larrienak garatzeko arriskua duten pertsonak identifikatzen lagun lezakete | Ikerbasque, Basque Foundation for Science\nDonostialdea ESIko Biodonostia Osasun Ikerketa Institutuko Gaixotasun Hepatiko eta Gastrointestinalen Arloko ikertzaileek, Luis Bujanda (CIBERehd-eko ikertzailea, UPV/EHUkoa eta Donostialdeko ESIko digestio-arloko mediku espezialista) eta Jesús Bañales (Ikerbasqueko ikertzailea, Miguel Servetekoa eta CIBERehd-ekoa) buru, nazioarteko lankidetza bidezko ikerketa batean parte hartu dute. Lan horretan, lehendabiziko aldiz, zenbait pertsonak SARS-COV-2 birusaren infekzioaren era klinikorik larrienak garatzeko duten arriskua deskribatu da, ezaugarri genetikoek eragindakoa, antza.\nIkertzaileak galdera honi erantzuten saiatu dira: zergatik pertsona batzuk asintomatikoak dira edo koadro arinak dituzte, eta beste batzuek koadro larriak garatzen dituzte, SARSCOV-2 birusak infektatzen dituenean? Parte hartu duten taldeetako zuzendariek azaldu dutenez, “geneetan bilatu dugu erantzuna, eta lotura sendoa aurkitu dugu 3. eta 9. kromosometako zenbait aldaera genetikoren eta koronabirusak eragindako gaixotasunaren larritasunaren artean”.\nInformazio gehiago izateko: https://www.nejm.org/doi/full/10.1056/NEJMoa2020283?source=nejmtwitter&medium=organic-social


Hitzolariak martxan dira, Euskararen Egunean hitzekin jolasteko - Galtzaundi Euskara Taldea\nAmasa-Villabonako Berdura plazan aurkeztu da Tolosaldeko herriek 2019ko Euskararen eguna dela eta egingo duten ekintza bateratua. Eskualdeko hainbat herrietako ordezkariekin batera aurkeztu dute egitasmoa Amasa Villabonako alkate Beatriz Unzuek eta Galtzaundiko kide Imanol Artolak eta Uxoa Elustondok.\nDuela bi urteko Euskararen Nazioarteko Egunerako eskualdeko ekintza bateratua proposatu zuen Galtzaundi Euskara Taldeak. 28 herrien artean ‘Euskarak 365 egun!!’ mosaikoa egin zen orduan. Pasa den urtean, Euskaraldiaren azken eguna zela baliatuz, ariketaren inguruan hausnartzeko baliatu zen Euskararen Eguna herriz herri.\nAurtengoan ere herri guztietara proposamena luzatu du Galtzaundik, herritarrak eta hizkuntza bera erdigunean jarriz. Horretarako, euskararekin ondo pasatzea, hizkuntzak ematen dituen aukerekin eta zirrikituekin jolasteko ariketa da proposatutakoa.\n‘Hitzolariak’ izena du ekintzak. Zer egiten du hitzolari batek? Jendeak aurretik ezagutzen dituen hitzak, esanahi berria hartu dutenak edota hitz berriak proposatu. Hau da:\nBi plaza irudikatu dira ekintza aurrera eramateko.\nHerriko plazak. Ideia euskararen egunean bertan herriko plaza edo gune esanguratsu batean herritarrak biltzea da. Egunean bertan ez bada, aurreko edo ondorengo egunen bueltan ere egingo dute hainbat herritan. Honakoa da egingo dena: herriko gune ikusgarri bat hariz josiko da eta ordu jakin batean herritarrak bilduko dira bakoitzarentzat esanguratsuak diren edo izan daitezkeen euskarazko hitzak ekarriz edo sortuz.\nBertan ahalik eta hitz gehien jasotzea da asmoa, herritarrek orrialdeetan idatzi eta guztiekin Tolosaldeko Hitzolarien hiztegi digitala sortzeko. Bertan Tolosaldeko hitz propioak bildu nahi dira, baina ez hori bakarrik: euskara hizkuntza bizia dela ikusaraziko dugu, moldagarria eta dibertigarria ere badela argi utziko dugu. Horretarako gure sormena oso baliagarria izango da, hitz berriak sortu eta giro horretan, hizkuntzarekin ondo pasatzeko.\nTolosaldeko ahalik eta herri gehienetan egingo da plazako ariketa, baina aurretik jolasean hasi eta interneteko komunitatean parte hartu nahi duenak ere aukera izango du, lehen esan bezalaxe, #hitzolariak traolaren bidez.\n‘Mugimendu Feminista eta hizkuntza praktikak’ mahaingurua ikusgai


Urtero, xiberutar herrixka batek bere gain hartzen du pastorala antolatzea. Konkurrentzia handia bada bi emanaldi tradizionalek herrixka biziarazten baitute. Urtero, Euskal Herri osoa biltzen da horren ikusteko. Bereziki ikus�entzule usatuak etortzen dira, pastoralaren mekanismoak gogoz ezagutzen dituen jendea beraz, bainan baita ere turistak, kuriosak baitira edo kontseilatua izan zaielako etortzea.\nEskuineko ate urdinetik kristauak sartuko dira, �onak� bezala kontsideratuak direnak. Haien aurka, gorriak, ezkerreko ate gorritik ateratzen dira eta �txarra� erakusten dute. Pastoralean parte hartzen duten pertsona guziak ez dira euskaradunak bainan kantatuko dutenaren testua ulertzeko indar handiak egiten dituzte.\nSpoiler: show https://mega.co.nz/#!l5NCjIAT!mmLThX9akwxLWYvX68bVxJ2uL36vkH6I4wr3bNvkMr0


Països Catalans - Gazte Abertzaleak\nIgande honetan, azaroak 9, kontsulta demokratikoa egingo da Katalunian eta Gazte Abertzaleaketik, kontsulta horren alde gaudela adierazi nahi dugu. Kataluniako gizartea zoriondu egin behar dugu, bidean urrats asko egin dituelako, eta Espainiako alderdi unionistei, aldiz, demokratizatzeko eskatu nahi diegu, baita kataluniarren borondatea errespetatzeko ere. Erakundearen nazioarteko politikako idazkari Asier Gomezek nabarmendu duenez, prozesu horrek garrantzi handia izango du Europako agenda politikoan eta, bereziki, estaturik gabeko nazioen agendan. “Europar Batasuneko estatu nagusiek jakin dezatela kontsulta demokratikoen bidez egindako sezesio-prozesuak ez direla amaitu Eskoziako erreferendumaren ondoren; aitzitik, Europan zabaldu den arrail hori gero eta handiagoa izango da”, esan du. Gomezen hitzetan, Katalunia “estaturik gabeko nazioi bidea irekiko digun aitzindaria izango da, Estatu espainolaren bidegabekeriak gainditzeko bidea”. Ildo beretik, “oker deitutako trantsizio-garaian, Estatuaren barruan ‘bizikide’ diren errealitate nazionalak uztartzeko prozesuan hainbat alderdi geratu ziren behar bezala konpondu gabe, eta orain, gure ustez, Espainiak alderdi horiek konpontzeko urratsak egin beharko lituzke”; alabaina, alderdi unionistei leporatu die “euren konstituzioa kortse moduan” erabiltzen dutela eta “inboluzio demokratikoari ekin diotela”. Bukatzeko zera esan du, “Espainian, inboluzio demokratikoari aurre egiteko erradikaltasun demokratikoaz baliatu behar dugu eta, hain justu, hortxe sartzen da independentzia-adierazpen aldebakarra egiteko...\nLerro hauen bitartez eskerrak eman nahi genituzke azken atxiloketen ondoren zenbait gazte eragileen eskutik jaso ditugun babes mezu guztiei. Ez dute ahaztu Euskal Herriko mugetatik at urte guzti honetan zehar zabaldu dugun mezua. Alkartasuna eta batasuna izan dira Gazte Abertzaleakek, GaztEHerriko beste kideekin batera, egon garen beste antolakundeei eskeini nahi izan dizkiegun banderak. Horiexek Bruselara eramanak izan ziren duela bi aste Ikoitz Arreseren eskutik, GaztEHerriko kide eta Ikasle Abertzaleaken burua, azken operazio polizialean atxilotua. Inkomunikazio egoeran dagoen honek “Gernikako Akordioa” eraman zuen besapean, irailaren 25ean Ikasle Abertzaleaken izenean sinatu zuen akordioa, Euskal Herrian ireki den eszenatoki berriak sortu dituen ilusio eta itxaropena helarazteko beharrarekin batera. Aipamen berezia merezi dute herri anai batetik, Herrialde Katalanetatik, jaso ditugun bi mezu; ez baitute zalantzarik izan euren preokupazioa eta elkartasun mezua publikoa egiten, eta geure erreibindikazioak euren herrian zabaltzen. Esker bereziak, beraz Joventuts d’Esquerra Republicana de Catalunyari (JERC) eta Joves d’Esquerra Nacionalistari (JEN- PSM) euren...


Hemen zaude: Sarrera » Azpeitia » Liburuak » Julian Bereziartua »\nBereziartua —ezkerrean—, Azpeitiko zezen-plazan, mediku gisa.\nKarrera bukatu ostean, Donostian jarraitu zuen ibilbidea Julianek, ospitalean, espezialitatea burutzen. Zirujau izan nahi zuen, eta erietxean bertan egon zen praktika bidez ikasten, interno bezala; lo eta dena ospitalean egiten zuen. Ikasten, baina soldata txiki batekin, hilean mila pezeta jasotzen baitzituen, jana eta bata eta praka zuri batzuez gain. Teoria eta praktika uztartzen zituzten. Mikrobioak —estafilokoko, estratokoko...— ez ziren ikasteko errazak, nahasteko erraza zen eta buruz ikasi behar ziren. "Orduan, metodo bat atera behar nuela pentsatu nuen. Baserri guztien izenak nekizkien, bai Errezil aldera, Aratzerreka aldera, Azkoitia aldera... eta baserri bakoitzari mikrobio baten izena jarri nion", azaltzen du Julianek, umoretsu.\nOspitaleko egunerokotasunari begiratuz, egun batean 24 orduko lana izaten zuen; hau da, beti zuzendarien esanetara. Hurrengo eguna, aldiz, guztiz libre, eta hirugarren egunean eguerdira arte izaten zuen lana ospitalean, eta arratsaldean kalean buelta bat eman edo nahi zuena egiteko aukera izaten zuen.\nBarneko mediku edo interno bezala, haren eginkizuna sendaketak-eta prestatzea zen eta, zerbait ezberdina zegoenean, ebakuntzaren bat-edo, berau burutzeko pausoak ikasi behar zituzten, unea iristean doktoreari lagundu ahal izateko; bestela, jakina, doktoreari ez zitzaion interesatzen berekin jarraitzea. "Nirekin oso ondo portatu ziren nagusi guztiak. Titulua Valladoliden (Gaztela-Leon, Espainia) eman zidaten, Euskadiri zegokion titulazioa Valladolideko Unibertsitateko departamentuan ematen baitzuten. Iruñekoa, berriz, Zaragozan".\nHandik, Donostiako Ospitale Probintzialera pasatu zen, ireki berria zen erietxera. "Han bizi nintzen ni, erditzeko zeuden emakumeak bizi ziren solairu berean. Jan, lo eta lan bertan egiten nuen, barneko mediku bezala igaro nituen bost urteetan". Urte horietan izandako pasadizorik gogoratzen du, nola ez. Hala, lege berriarekin ospitalera sartzeko aukera zuten lehenak probintziakoak ziren, baina bere postua galiziar bati eman zioten. Hura pasatu zen eta beranduago badaere lortu zuen Donostiako ospitalean lan egiten hastea. Lehenengo soldata mila pezetakoa izan zuen; Zaragozan interno zegoenean bezalaxe. Partikularrek gehiago ordaintzen bazuten, eskupekoak-eta beretzat izaten ziren.\nDonostian barneko mediku pasatu zituen bost urteetan, ospitaletik irteteko aukera handirik ez zuen izaten. Hainbeste ordu igarotzen zituen ospitale inguruan, ongi oroitzen dela ezkondu bezperan nola atera zen leihotik traste guztiak hartuta, ezkontzara iritsi ahal izateko.\nJulianek 21 urte egin zituen Azpeititik kanpora, baina "beti azpeitiar" sentitu da, eta hona itzuli zenetik, are gehiago. Maite Baztarrika Labakarekin ezkondu zen, andoaindarra eta erizaina berau; Valdecillan, Santanderko (Kantabria, Espainia) Ospitale Nagusian ikasi zuen. Izen hori du ospitalak, lanak egiteko diru guztia Valdecillako markesak jarri zuelako; diru asko, gainera, Espainiako Estatuko ospitalerik onena egin baitzuen.\nEmaztea ezagutu zueneko anekdota bat ere gogoratzen du Julianek: "Ezagutu nuenean ni Erresidentzian interno bezala nengoen, eta hura erizaina zen. Erizaina, baina nik baino gehiago kobratzen zuen, hura lanean ari zelako eta ni, berriz, espezialitatea egiten. Oraindik ikasten esan daiteke, gaur egungo bekarioak bezala".\nMediku egoiliar gisa Donostiako zentrorik gehienetan egin izan du lan azpeitiarrak: Ospitale Nagusian, Erresidentzian... Antituberkulosoan gutxi egon zen eta Arrasateko Ospitale Psikiatrikoan ere oso gutxi. Azken horretan, baten batek ebakiren bat egiten bazuen deitzen zioten, bestela ez, eta Antituberkulosotik, berriz, barizeen ultzera bat-edo zegoenean.\nDonostian bost urte pasatu eta gero, nahikoa espezialdu zela erabaki eta plaza beste bati uzteko garaia iritsi zela ikusi zuen. Hala ere, zuzendariak, etxea ezagutzen zuelako eta beteranoa zelako, nahi bazuen gela bat utziko ziola proposatu zion, eguneko 25 pezetako pentsioa ordainduz. Zirujau titulu eta guzti, orduan hileko bost mila pezeta irabazten zituen, baina oporrik ez zuen izaten. Egun bat libre, beste oso bat lanean eta beste bat jardunaldi zatikatuan. Gainera, aparteko ordainsaririk ere ez zuten jasotzen; beti medikuaren esanetara egon behar zuten.\nDonostian zegoela, eta Zirujau titulua lortu zuenean, dirua dela-eta, "harritu eta beldurtu" zuen egoera batez oroitzen da. "Automobil bat erosi nuen Azpeitira etortzeko, eta egun batean Ogasunetik deitu zidaten. Beldurrez joan nintzen, ez nuen ulertzen horrelako gutxieneko soldata bat izanda niri deitzea. Inspektoreak ez zuen ulertzen ni horrela bizitzea, bost mila pezetako soldatarekin. Hark zioen zerbait gehiago irabazi beharra neukala. Azaldu nion interno bezala nengoela, han jan eta lo egiten nuela, eta, gainera, debekatuta nuela bestelako lanik egitea, ospitalean interno nengoelako. Automobila, berriz, mailegu batekin erosi nuela adierazi nion, 50.000 pezeta kostatu zitzaidan maileguarekin. Nik ez nuen ulertzen zergatik deitu zidaten, asko irabazten zutenei bakarrik deitzen zietela uste bainuen. Peoi bezala zebiltzan lagun onak banituen ni bezala kobratzen eta... Azkenean ez zen isunik, ez ezer egon. Dena automobilarengatik izan zen, atera berria zen Seat 1400 bat nuelako. 10-15 urtean taxi bezala ibili zuten Bartzelonan automobila, eta ezagun batek egokitu zidan. Autoa oso baldarra izan arren, potentzia handikoa zen garai hartarako. Hamar zalditik gora zituelako eta gasolinak litroko zortzi pezeta balio zuelako deitu zidaten Ogasunetik".\nDonostian bost urte igaro ondoren, plaza bat eman zioten eta lanean hasi zen. Dena dela, aurretik hiru hilabete egin zituen Arrasaten, mediku bat ordezkatzen, Zirujau titulua lortu eta berehala. Ongi oroitzen da Julian Arrasaten iraun zuen denboran Don Mariano Briones medikuaren etxean bizi izan zela. "Zortea izan nuen, ez baizitzaidan inor hil!", esaten du, duen umorearen adierazgarri. Arrasaten "oso jende jatorra" topatu zuela dio, eta garai haiek oroitzean pasadizo batekin gogoratzen da, medikuntza zenbat aldatu den ondo adierazten duena. Han zegoela, beste mediku batek bisita asko izan al zituen eta etxe txiki batean izan ote zituen galdetu zion. Itxuraz, bisitatu behar zituen etxe ugari hain txikiak ziren eta hain egoera txarrean zeuden garai hartan, gaixo edo hildakoak leihotik garabi batekin atera behar izaten zituztela.\nAutomobila eta dena jarri zioten Arrasaten, eta oso ondo tratatu zuten, baina han ez zuen ezer kobratzen, eta hiru hilabete pasatu eta gero esan zioten beste medikuaren tokia beteko zuela. Baina hori bai, kasu horretan jadanik kobratzen, eta, gainera, beste medikuak kobratzen zuen diru kopuru bera kobratuz. Baldintza horiek onartu egin zituen, baina hilabeteak pasatu eta pasatu, eta dirurik ez zen iristen. Zer gertatzen zen jakiteko, Donostiako orduko Osakidetzara deitu zuen eta, itxuraz, akats bat egon zela ohartu ziren. Izan ere, bera baino 40 urte zaharragoa zen beste Julian Bereziartua bat zegoen, eta hari ordaindu zioten medikuari zegokiona. Gerora, baina puska batera, zorrak kitatuta gelditu ziren. 1961. urtea zen eta orduan 1.000-1.200 pezeta dirua zen. Baina, jakina, gehiegirako ez zuen ematen. Inguru hartan mugitzeko Peugeot markako motor txiki bat erosi zuen, sei mila pezeta balio zuena, eta sei hilabeteko soldata horretan gastatu zuen. Beraz, hainbeste diru ere ez zen. Garai hartan bazkariak 25 pezeta balio zuen taberna batean eta mirari handirik ezin zen egin diru horrekin, motorra ordaindu nahi bazuen.\nDonostiako erietxean egon zen bitartean, Eibarko kontsulta batean ere egoten zen. Garai bateko 2 de Mayo kalean zeukan kontsulta, orain El Corte Ingles dagoen tokian. 08:30erako iristen zen hara eta, gaixoak ikuskatu ondoren, operatu behar zenari hitzordua hartu eta Donostian egiten zioten ebakuntza.


Daniel Brühl: Harro nago Europako zineman lan egiteaz" — Gaztezulo\nDaniel Brühl: Harro nago Europako zineman lan egiteaz"\nDaniel Brühl: Harro nago Europako zineman lan egiteaz" https://www.gaztezulo.eus/albisteak/daniel-bruhl-harro-nago-europako-zineman-lan-egiteazquot https://www.gaztezulo.eus/albisteak/daniel-bruhl-harro-nago-europako-zineman-lan-egiteazquot/@@download/image/78p28bruhl13_1363895873.jpg\nTestua: Maite Asensio / Argazkiak: Josu Gaintza\nDaniel Brühl esanez gero, izenaren jabearen inguruko zalantzak egon daitezke. Good bye, Lenin eta Salvador"filmetako protagonista dela aipatuz gero, ordea, bere irribarre lotsatia, begirada bihozbera eta orrazkera desegina bururatuko zaizkigu berehala. SPrako tranbia Unai Elorriagaren eleberriaren zine egokitzapenaren protagonistetako bat da Daniel. Algortan harrapatu dugu, pelikula filmatzen.\nEuropako zinemagintzan, aktore gazte gutxik dute Brühlen ospe ona. Bera da Good bye, Lenin filmeko Alex: 1989an, Berlingo harresia erori ostean, komatik esnatu berri den amari Alemaniak komunista izaten jarraitzen duela sinestaraztearren, mundu paraleloa asmatzen duen semea. Eta bera da Salvador filmeko Salvador Puig Antich: 1973an, garrotea erabilita hildako anarkista eta antifrankista katalana.\nEta laster Markos izango da, hiltzear dagoen gizon zahar baten etxean sartutako gazte okupa. Aitzol Aramaio zuzendariaren esanetara, Unai Elorriagaren SPrako tranbia eleberriaren egokitzapena filmatzen ibili da Daniel Brühl Bizkaian, Hector Alterio, Julieta Serrano, Barbara Goenaga eta Ramon Barea aktoreekin.\nOzta-ozta harrapatu dugu Daniel. Euskal Herrian gustura ibili da, hemengo ohiturekin eta parrandekin txundituta dabil, baina badoa, Berlinera. Han bizi da, Bartzelonan jaioa eta Colonian hazitakoa den arren. Izan ere, aita alemaniarra eta ama katalana ditu Danielek. Hori dela eta, bikain daki gazteleraz. Euskaraz ezer gutxi esaten asmatzen du: "Eskerrik asko" eta "trikitixa", kostata. Baina gure hizkuntza oso gustuko duela aitortu du: orduak pasatu omen ditu ETB1-eko pilota partidei begira.\nSPrako tranbia nobelaren zine egokitzapenaren protagonistetako bat zara. Proiektu honetan, zerk erakarri zintuen?\nEleberri ederra iruditu zitzaidan, eta Aitzol Aramaiok oso ondo egokitu du, oso zaila baita literatur obra batetik pelikula bat ateratzea. Nik oso gustuko dut istorioaren ukitua, ipuin bat bezalakoa da, eta filmak ere ipuinen kutsu poetiko hori izango duela uste dut, pertsonaia erreal eta irrealekin. Istorio intenporala da, unibertsala, gai askori buruzkoa: maitasuna, elkartzen diren pertsona gazte eta zaharrak, heriotza, bizitza... Oso modu finean eta leunean dago filmatua. Istorio tristea den arren, alaia ere bada. Horrek asko erakarri ninduen. Gainera, ni adineko jendea zainduz ibili nintzen urtebetean Alemanian, beti interesatu baitzait adinekoekin harremanetan egotea. Filmean, gizon nagusia ez da istorioaren biktima, askotan nire pertsonaia baino gazteagoa, alaiagoa eta askeagoa delako, eta hori oso polita da.\nZure pertsonaia, Markos, gazte okupa bat da; Lukasen (Hector Alterio) etxean sartu eta bera zaintzeaz arduratzen da. Aurretik egin dituzun rolen antzik badu?\nEz dakit. Arazoak, alde iluna, beldurra\nditu Markosek, eta aurretik egindako beste pertsonaia batzuek ere ezaugarri horiek zituzten. Dena den, nik ez ditut inoiz pertsonaiak alderatzen. Rol desberdinak egiten saiatzen naiz. Aktore bakoitzak bere mugak ditu, eta nik gauza batzuk beste batzuk baino hobeto egiten ditut. Gainera, nire izaerak, nire fisikoak, nire aurpegiak\npertsonaia jakin batzuetara mugatzen naute; esan dezagun, nolabait, per-tsonaia zintzoa naizela gaiztoa baino gehiago, edo atsegina, hiltzailea baino gehiago. Batzuetan zuzendariak edo ekoizleak bestelako rolak ematen ausartzen dira, eta nik hori eskertu egiten dut. Baina badago ondo ateratzen zaizun, gustuko duzun eta jendeari ere gustatzen zaion lan mota bat; Alemanian esaten dugun bezala, "kutxa" bat. Eta, noski, Good bye, Lenin!-ekin gertatu bezala, film jakin batekin arrakasta baduzu, antzeko rolak eskaintzen dizkizute. Orduan, kutxa horretan, ezkerrera eta eskuinera mugitzen saiatzen zara, hainbat ñabardurarekin lan eginez eta pertsonaiak pixka bat aldatuz.\nGood bye, Lenin!, Salvador, Cargo, The Edukators... Egin dituzun film asko soziopolitikoak dira. Zure lanek horrelako mezuak izan ditzaten nahiago duzu?\nBai, gai horiek interesatzen zaizkit; zineman kontatu beharreko istorioak dira. Izan ere, zinema jende askorengana heltzen den arte forma modernoa da, eta horregatik, zineman lan egiten duen jendearen eginkizuna da, tresna sozial eta politikoa balitz bezala erabiltzea. Hala ere, ez naiz hain idealista, ezta hain baikorra ere, eta ez dut uste zinemak mundua edo norbaiten bizitza alda dezakeenik. Zerbait egin dezake, hori ziur. Nik horrela ulertzen dut nire lana: jendearengan nolabaiteko eragina izatea, jendeari pentsaraztea, edo filmaren inguruan eztabaidatzeko gogoa eragitea. Hori da nire erronka. Baina, askotan, rolak hautatzea kasualitate kontua da; Alemanian, behintzat, ez didate komediarik edo beldurrezko eta akziozko lanik eskaintzen. Nik, ordea, ia genero guztiak jorratu nahiko nituzke.\nHain zuzen, AEBetatik heldu zaizu akziozko film arrakastatsu batean parte hartzeko aukera: The Bourne Ultimatum. Zein alde dago Europako eta AEBetako zinemaren artean?\nIndustria handi bat dago The Bourne Ultimatum eta antzeko filmeen atzean, eta horrek esan nahi du diru eta denbora asko dagoela gauzak ondo egiteko. Hemengo sistema oso bestelakoa da; Europan oso zaila da baliabide handiak behar dituzten filmak egitea. Dena den, nik oso argi dut hemen geratu nahi dudala: ez dut Ameriketako zinemarekiko inbidiarik, ezta interes handirik ere. Kasualitatez pertsonaia aproposen bat eskainiko balidate, bai, egingo nuke, baina bestela, ez naiz Los Angelesera joango euretako bat izaten saiatzera. Ez naiz horrela sentitzen, oso harro nago Europako zineman lan egiteaz. Askotan eskerrak ematen dizkiet nire gurasoei, elkarrekin maitemindu zirelako. Nire familiari esker, luxua izan da Europako giroan hazi izana, horrek hainbat herrialdetan eta hainbat hizkuntzatan lan egiteko aukera eman didalako.\nHala eta guztiz ere, AEBetatik film ugari iristen zaizkigu, onak eta txarrak. Alemaniatik, ordea, oso gutxi.\nArazo hori du Europako zinemagintzak: filmak banatzeko eta sustatzeko, ez dugu amerikarrenaren pareko industria indartsurik. Amerikarrek botere handia dute, eta zinemara joatea AEBetako filmak ikustera joatea dela sinestarazi digute: beraz, jendeak Europako zinema aspergarria dela uste du. Ez dut uste hori azkar aldatuko denik. Jendea estereotipo bera ikusteaz nekatzen ari da, ordea, eta amerikarrak ere ekoizpen handiak beste modu batera egiteko konponbide bila dabiltza, betiko estilo horrek ez dielako funtzionatzen. Eta nabari da gero eta interes handiagoa dutela gure zineman: zerbait ondo ateratzen bada, berehala prestatzen dute haren remake-a.\nMatt Damon, John Malkovich, Judi Dench... Hollywoodeko izar handiekin lan egin duzu. Zer moduz moldatu zara zinemako jainko eta jainkosa horiekin?\nAskotan aurreiritziak sortzen dira. Izena baino pertsona interesatzen zait, nola lan egiten duen eta zein jarrera duen, eta orain arte ez dut inolako arazorik izan. Ez dut Matt Damonen eta Hector Alterioren artean bereizketarik egiten. Izatez, lankide izan ditudan gizonezko aktoreen artean, Hector Alterio onena dela esango nuke. Izugarri hunkitu nau bere talentuak, bere karismak. Horrelako aktoreek txunditu egiten naute, ibilbide luze baten ondoren, milaka film egin ondoren, ikasteko eta ilusioa izateko prest daudelako oraindik.\n[Hanno Brühl zinemagilea da Danielen aita. 1999an elkarrekin lan egin zuten Hin und weg filmean; aita zuzendari eta semea, aktore. Filmatzen hasi baino bi aste lehenago, Daniel beldurtu egin zen, eta proiektua utzi egin zuen. Izan ere, Danieli ez zitzaion batere eroso iruditu Katharina Schuttler lagun-minarekin maitasun istorio bat filmatzea aitaren aurrean. Azkenean, ordea, aitak konbentzitu egin zuen; filmean parte hartu eta esperientzia polita izan zuten.]\nZure aitak Guernica aurkeztu du aurten, 1937ko bonbardaketaren inguruko dokumentala. Zerk bultzatu zuen gai hori jorratzera?\nAsko interesatu zaio beti. Alemaniarrak eta katalanak izanik, gure familian maiz hitz egin dugu horretaz: gerra zibila, eraso faxista... Gurasoek frankismoaren garaian elkar ezagutu zuten, eta sarri mintzatzen dira orduko bizimoduaz. Alemanian ere, eskoletan, asko hitz egiten da gertakari honen inguruan.\nAskotan aipatzen da Alemania lotsatuta bizi dela, joan den mendeko historiagatik barkamen eske amaigabean. Nola bizi du hori zure belaunaldiak?\nNire ustez, gauzak pixka bat aldatu dira azken aldian. Nire belaunaldiak bere buruarengan konfiantza handiagoa du; gertatutakoa ahaztu gabe, hala ere. Kulturan nabari da: oraingo taldeek alemanez abesten dute berriro, eta badago... ez harrotasuna hitz horrekin arazo asko ditugulako, baina bai kulturarekiko interes handia. Niretzat Alemania oso herrialde interesgarria da, oso kultura aberatsa du, eta bere historia ezin da urte ilun horietara mugatu. Baina, bestalde, egia da erru sentimendu hori daukagula. Faxismoak ezin dira alderatu, baina Alemaniakoa oso berezia izan zen; gerrak, Hitlerrek, kontzentrazio esparruek... eromena sortu zuten Alemanian.\n[Lasai mintzatzen da Daniel, ahots leunez, aldarte umilez, baina tinko. Galderen ostean isilune labur bat egiten du, erantzunak hausnartuz. Buruan berba egokiak bilatzen dituen bitartean, atzean duen sastrakatik tira egiten du, hosto bat erauzi arte. Tarteka, eskukada bat harri hartzen du lurretik; eta hitz egiten duen bitartean, harritxoak esku batetik bestera mugitzen ditu. Hemendik gutxira, banan-bana hartu eta hatz lodiaz, urrun jaurtiko ditu.]\nEuropako zinemagintzako aktore gazte txalotuenetakoa zara. Zer sentitzen duzu hori entzutean? Erantzukizuna? Poza? Beldurra?\nEz, beldurrik ez; halakorik esaten badidate, poztu egiten naiz, noski. Aktore askok esaten dute zure lana aitortzen dutenean beldurgarria dela, baina okerragoa da aitortzen ez dizutenean. Hain apalak diren aktore horiek, laudorioak entzutea gustuko ez duten horiek, nahiko lakrikunak izaten ari dira. Kalitatezko zinema egiten jarraitzea da nire erronka bakarra: nire lanbidea egiteko gogoa ez galtzea eta aktore ona izatea. Baina ez dut ikono izan nahi; Alemaniako prentsan hango gazteentzat ikurra naizela esan izan dute inoiz, baina nik ez dut horretan pentsatzen.\nSariekin ere berdin gertatuko zaizu...\nBai. Nik ez dut sariak irabazteko lan egiten, eta ez dut uste horretarako egin behar denik; AEBetan adibidez, inoiz Oscarrik jaso ez duen aktore on asko dago. Dena den, sari bat ematen dizutenean poztu egiten zara, zure lanarekiko esker ona jaso-tzea bezalakoa delako.\nSalvador filma ikusi ondoren, Salvador Puig Antichen arrebek esan zizuten pantaila aurrean ahaztu egin zitzaiela zu aktorea zinela, euren neba zurekin uztartu izan balitz bezala. Hori entzutea ez da jaso daitekeen saririk onena?\nBai, erabat. Niretzat kritikarik garrantzitsuena zen. Ezinbestekoa nuen arrebak filmarekin eta nire lanarekin pozik geratzea. Horregatik, oso urduri eta beldurtuta nengoen Canneseko estreinaldian: arrebak han zeuden, asko sufritu zuten emanaldian\nProiektu osoan erakutsi zuten indarrak harritu egin ninduen, miragarria iruditu zitzaidan eman ziguten laguntza, amaierara arte eutsi eta filma ikusi nahi izatea, eurentzat hain barneko gaia izanik... Eta hura esan zidatenean, izugarri hunkitu nintzen.\nNola prestatu zenuen zure burua rol hartarako?\nRol guztiak oso zailak dira, baina Salvadorrena beste zerbait izan zen: benetan gertatutako istorioa da, horrek dakarren erantzukizunarekin, eta, gainera, ez dakizu pertsona hori nola sentitu zen zehatz-mehatz. Bere izaerara hurbil zaitezke, baina ez duzu inoiz lortuko hura sentitu zen bezala sentitzea. Niretzat abentura izan zen, nire barnean egindako bidaia. Aurretik ezagutzen ez nituen mugetara heldu nintzen, kikildu ninduen une ilun batera, ez baita polita zure heriotzari buruz gogoeta egitea. Gaur egun ez naiz sekuentzia hartaz ia gogoratu ere egiten; trantzean banengo bezala nengoen. Baina egindakoarekin pozik geratu nintzen, egoera hura sinetsi eta sentitu egin nuelako. Izan ere, nire lanarekin oso kritikoa naiz: funtziona dezaketen arren, ez ditut gustuko sentitu ez ditudan sekuentziak. Egiten ari naizena sinetsi behar dut.\nNola eragiten dizu etengabe rol batetik bestera, sentitzeko modu batetik bestera, ibili beharrak?\nAktore batzuek sufritzen dutela diote, zulo beltz batera erortzen direla, antzeztea terapia dela... gehienetan lakrikunkeria dela uste dut. Nire ustez, aktore batentzat ezinbestekoa da benetako bizitza bat izatea, orduan kontatzeko zerbait edukiko duzulako. Nik badakit antzezten ari naizela, eta gustatzen zait, nire bizitzan baino kementsuagoa izan naitekeelako, iraganera itzul naitekeelako... Hori luxua iruditzen zait, lan honetan asko ikasten ari naizelako. Proiektu bakoitzak zerbait ematen dit, eta horrek pribilegiatu bihurtzen nau.\nDaniel Brühlen kuttunak\nStanley Kubrick. Bere film guztiek funtzionatzen dute.\nRocco e i suoi fratelli, Luchino Visconti. Film hori ikusi ostean, aktore izan nahi nuela jakin nuen.\nJames Caan. Gaiztoaren rola antzezteko, asko ikasi behar dut berarekin.\nIsabelle Huppert. Bere misterioa aurkitzeko gogoz uzten du edonor.\nKaramazov anaiak, Fiodor Mijailovich Dostoievski. Dostoievskik pertsonaiak eta euren psikologia deskribatzeko gaitasun handia du, eta aktoreentzat oso interesgarria da hori irakurtzea.\nFabrizio de Andre. Maitasun abesti politenak idatzi ditu, eta neskentzako test moduan erabili izan dut beti; Fabrizio de Andre ez bazaio neska bati gustatzen, ezin dut berarekin jarraitu.\nPintxoak. Ia denak gustatu zaizkit, maionesa asko dutenak izan ezik. Pintxoak jateko ohitura hori oso polita iruditzen zait, oso soziala, barra ondoan guztiak zutik egotea, pintxoarekin eta sagardoarekin....


Vital - Auto Berderako Mailegua\nAuto ekologikoa erostekotan al zabiltza? Auto Berderako Maileguari esker, egin ahal izango duzu.\nAuto ekologikoak erosteko Auto Berderako Maileguak honakoa finantzatzen du:\nAuto hibridoak: barneko errekuntzako motorea, motor elektriko batek lagundua.\nAuto elektrikoak: bateriek elikatuta, emisio kutsatzailerik gabekoak eta oso isilak.\nErregai alternatiboak dituzten autoak: esate baterako, alkohola, etanola, metanola, gas naturalaren eratorri batzuk (Gas Natural Konprimitua edo Gas Natural Likidotua) eta petrolioaren gas likidotua (PGL).\nAuto berriaren erosketa finantzatzeko zure neurriko kreditua daukazu modu azkar eta erosoan eskuragarria, onura ugarirekin:\nZenbatekoa: 1.500 eurotik autoaren balioaren %100eraino (gehienez 75.000 €).\n10 urterainoko amortizazio-epea eskatzeko aukera.\nKuota etengabe eta finkoa, ordaintzeko eguna hautatzeko aukerarekin.\nBehar diren agiriak: Autoa ekologikoa dela aitortzen duen egiaztagiria, kontzesionarioaren proforma-faktura (autoa berria bada) edo erosi izanaren egiaztagiria (autoa erabilia bada).\nZer egin behar duzu? Zatoz gertuen dagoen Kutxabank bulegora edo, jaso behar duzun zenbatekoa 40.000 € baino handiagoa ez bada, Online Bankaren bitartez ere egin dezakezu.\nZalantzatan bazaude, 901 33 55 66 telefonora dei dezakezu edo nahiago baduzu, zatoz Kutxabanken ohiko bulegora.\nGaldera ohikoenei erantzuten diegu:\nZeintzuk dira Auto Berderako Maileguaren baldintzetan sartzen diren autoak?\nMotozikletak, trizikloak, kuadrizikloak eta ziklomotorrak, turismoak, furgoneta arinak, auto elektriko eta hibridoak eta erregai alternatiboak dituztenak, esate baterako, biodiesela, gas naturala (Gas Natural Konprimitua edo Gas Natural Likidotua), petrolioaren gas likidotua (GLP) edo hidrogenoa.\nZeintzuk dira Auto Berderako Mailegua eskatzen badut lortuko ditudan onurak?\nGure ingurunearen garapen iraunkorra sustatzeaz gain, maileguaren onurak aprobetxatu ahal izango dituzu.\nZer da kontzesionarioaren proforma-faktura?\nKontzesionarioaren saltzaileak bezeroari auto jakin bat baldintza zehatzetan emateko konpromisoa adierazten duen agiria da. Faktura komertzialaren aurrerakina da.\nEz hartu obligazio gehiagorik. Zer da jabari-erreserba?\nJabari-erreserba zenbait sozietate finantzatzailek ordainketaren berme gisa gehitzen duten karga bat da. Autoa saldu baino lehen, maileguaren zenbateko osoa ordaintzea derrigortzen duen baldintza da. Oro har, saltzerakoan kostu bat eta izapide gehigarriak eskatzen ditu.\nAurrez itzuli ahal dut dirua?\nBai. Kontsumorako Kredituen Legeak ezarri duenez, aurrez dirua itzultzeagatik dagoen konpentsazioak ezin du gainditu aurretiko kitapena egin ezean ordainduko zenituzkeen interesen zenbateko osoa.\nAmortizazio-data eta mugaegunaren arteko aldia urtebete baino luzeagoa bada, konpentsazioa itzulitako maileguaren zenbatekoaren %1ekoa litzateke. Urtebetekoa edo laburragoa bada, %0,5ekoa izango litzateke.\nZer da Kutxabanken Auto Asegurua?\nKutxabanken Auto Aseguruaren bidez autoa baldintza onenetan asegura dezakezu Liberty Seguros sozietatearen bermearekin. Kontratazio-modalitate zabalei esker, kalitatearen eta prezioaren arteko konbinazio bikaina dago 18 eta 75 urte artekoentzat.\nAuto-asegurua (Kutxabank Auto) Liberty Seguros, Compañía de Seguros y Reaseguros, SA konpainiaren produktua da. KUTXABANK, Kutxabank Vida y Pensiones sozietatearen banka eta aseguru arloko operadore bakarra da eta bere baimena dauka Kutxabank Aseguradora sozietatearekin eragiketak egiteko. Bestetik, Artekarien Erregistro Administratibo berezian inskribatuta dago C0654A95653077 zenbakipean eta aseguru-bitartekari gisa dihardu, Kutxabank Aseguradora eta Liberty Seguros sozietateen artean sinatutako banaketa-hitzarmenaren barruan.


DUNI SAWADOGO - Opus Dei\nHarambee 2021 Saria: Emakume Afrikarraren Sustapen eta Berdintasunari\n2021 Ots 23\nIkerketa-irakasle hau familia misto batean jaio zen, aita musulmana eta ama katolikoa, biak intelektualak eta eragin sozial handikoak.\nHaiek hainbat balio irakatsi zizkioten, hala nola, lanerako gogoa, pertsonekiko errespetua eta zintzotasuna, betiere bere herrialdearen eta besteen zerbitzura.\nSawadogo doktoreak ikasle askori laguntzen die, baita ekonomikoki ere, graduazioa amaitu dezaten. Gaur egun, bere ikasleak medikuak, farmazialariak eta unibertsitateko irakasleak dira.\nEnpresetan eta laborategietan lan egiten dute edo beren farmazia-bulegoa bultzatu dute, ez bakarrik Boli Kostan, baita Afrikako, Europako eta Estatu Batuetako beste herrialde askotan ere.\n“Boli Kostan, farmazia-bulegoak eta lehen mailako osasun-zentro publikoak puntu fokalak dira Coviden aurka borrokatzeko. Pandemiak gure herrialdean eragin txikia izan duen arren, dagoeneko 10 dira bizitza galdu duten botikariak”.\nKoronabirusaren pandemian, Duni Sawadogo AIRP Autorité Ivoirienne de Regulation Pharmaceutique delakoaren Zuzendaritza Batzordean sartu da. Europako Sendagaiaren Agentziaren antzeko erakundea, Covid-19ren aurkako txertoak onartzen dituena.\nGazteei ikasketak bukatzen laguntzeaz gain, Sawadogo doktoreak etengabe laguntzen du emakumeen eta emakumearen eta familiaren aldeko erakunde eta ekimenen arteko berdintasuna sustatzen, bere unibertsitateko emakume irakasleen elkarteko kide den aldetik. “Nire arduraldi eta ahalegin nagusia, agian, ikerketa-karrera bultzatzea da; izan ere, zailtasun handiak ditugu, baliabide gutxiko herrialde batean, itxaropena gal ez dezaten.”\nHalaber, Bigarren Hezkuntzako irakasleak animatzen ditu emakumearen eta zientziaren mugimenduarekin bat egin dezaten, eta Zientzia, Teknologia, Ingeniaritza eta Matematikaren alorrean emakumeen parte-hartzearen koxka murrizteko lan egin dezaten. “Guztion artean lortu beharreko zerbait da”.\nDrepanozitosia duten gaixoak tratatzeko zentro bat bultzatzeko baliabideak izatea du amets, eta sendagai faltsifikatuen ondorio kaltegarriak herritarrei ezagutaraztea, sendagai horiek erosteko tranpan ez daitezen.\nPrinted | document generated automatically from https://opusdei.org/eu-es/article/duni-sawadogo/ (2022 Mai 25)


7 egunez, 7 ekintzaz, gazteria klimaren alde | Enbata\nAccueil / Articles / Opinion / Tribunes Libres / 7 egunez, 7 ekintzaz, gazteria klimaren alde\n« Macron à la mer !\n« Face une société monolingue proposée par Paris, nous préférons une société bascophone, plurilingue » »\nIrailaren 20an, nazioarte mailan 5 milioi gazte pasa mobilizatu dituen greba mundialaren ondotik, Ipar Euskal Herriko Fridays For Future Pays Basque kolektiboak, Climateweek edo Klimaren aldeko aste bat antolatu du. Hara jarraian, irailaren 20 etik 27ra, klimari lotutako gai desberdinei buruz kolektiboak egin hainbat sentsibilizatze ekintzen berri.\nIrailaren 20-an, ostiralez, Fridays For Future Pays Basque-ek, 500 gazte bildu zituen Baionako karriketan, inakzio klimatikoaren kontra protestatzeko. Greta Thunbergen deia segitzen zuten. Giro oneko ibilaldi bat, bi klima aktibisten garaipen juridikoa txalotu duena. Izan ere, haien ekintzaren zilegitasuna onartua izan zaie. Ibilaldia, Roland Barthes plazan, Baionan “Amaiur” deitutako gereziondo baten landatzearekin bukatu da. Ekintza horren helburua, deforestazioa eta gure hirien urbanizazio-politika salatzea izan da.\nBiharamunean, irailaren 21ean, larunbatez, FridaysForFuture Pays Basque, Bizi! elkarteak antolatutako manifestaldian parte hartu du, larrialdi klimatiko-soziala aldarrikatzeko. Espiritu Sainduko zubian bukatu den ibilaldi bat, eta aldarrikapen nagusia autoen zirkulazioaren mugatzea zena. Festa giroan eta bortizkeriarik gabe pasa den ekintza bat izan da. Azkenean, elkarte desberdinen erakusmahaiak zuni gainean plantan ezarri ahal izan dira.\nIrailaren 21 eko gauean, “Luciole” edo ipurtargi ekintza bat egina izan da. Angelu eta Baionako hirietan, hogei bat gazte bildu dira, piztuak ziren dendetako entseinak itzaltzeko helburuarekin. Izan ere, legeak dio entseinek itzaliak izan behar dutela goizeko batetatik zazpietara, hots, legea ez dute errespetatzen. Gainera, energia asko xahutzen dute eta biodibertsitatearentzat txarrak dira, sortzen duten argiak trabatzen baitu. Ekintza horretan, berrogeita hamar bat entseina itzaliak izan dira.\nAstearen hastapena “#lundivert” eguna zen. Hashtag horren helburua jantegietan haragirik eta arrainik gabeko bazkari baten jatea zen, argazki baten hartzea ahantzi gabe. Horri esker jantegietan baden menu vegetarianoen falta aldarrikatu dugu. Arratsean, hamar bat gaztek afari bvegetariano bat partekatu dute, « Amaiur », taldearen « star » berriaren inguruan.\nIrailaren 24ean, asteartean, “vélorution” txiki bat egin dugu. Bizikletez pasatu gira Baiona inguruan auto gehien diren lekuetan. Biziki zaila eta lanjerosa izan da txirrindularientzat. Beste “vélorution” baten antolatzeko asmoa dugu, segurtatutako bidegorri falta aldarrikatzeko berriz ere. Segurtatutako bidegorri gehiagok bizikletaren erabilera hirian arrisku gutxiagokin egitea ahalbidetuko lukete, autoa saihesteko alternatiba bat garatuko lukete eta beraz garraioei lotutako negutegi efektu gasen emanaldi murriztea.\nIrailaren 25ean, asteazkenean, YouthForClimate France-ek antolatutako “cleanwalk challenge”-ari erantzun dugu. Frantziako klimarentzako gazteak hondakin biltze bati esker buru egin dira. Hiri bakoitzak ahal bezain bat hondakin bildu behar zituen, eta gehien zituena zen irabazlea. Euskal Herrian, 12 pertsona elkartu dira “La Barre” hondartzan, Angelun. Emaitza : 8 hondakin zaku, bereziki zigarreta muturraz eta mikroplastikaz beteta.\nIrailaren 26ean, ostegunean, publizitateen aurkako ekintza izan da: gure taldeak Angeluko autobus geltokien publizitate panelak estali ditu. Akzio horrek beti gehiago kontsumitzen behartzen gaituzten publizitateak salatu ditu, larrialdi klimatikoak kontsumaketa murriztea galdetzen digun bitartean.\nIrailaren 27an, ostiralean, Earth Strike-erako, hogei bat gaztek die-in bat egin dute BAB2 zentro komertzialean, Angelun gainkontsumoaren ondorioak salatzeko. Akzioa untsa pasatzen zen bitartean, sekuritateak kazetariei argazkiak hartzea debekatu diete, eta aktibistei pankartak eta megafonoa kendu dizkiete ere. BAB2-tik ateratzean, taldeak banderola bat lotu du parkinaren azken estaian : “Cette société consume nos forêts et déracine l’humanité / Alda sistema, ez klima!”, baina sekuritateak azkar kendu du.\n“ClimateWeek” hori arrakasta bat izan da Fridays For Future (Ipar) Euskal Herri taldearentzat, aste osoan egin akzioak umore onean egin izan dira, eta publikoari klimarentzat desberdinki aritzea sustatu die. Baina ez da bukatu gazte haientzat, egiazko etorkizun bat nahi badute! Azaroaren 8tik 11ra, Lurraman eginen duten hitzaldi bat antolatzen ari dira, Miarritzeko Iratiko Hall-ean. Taldeak desobedientzia zibil handi bat antolatzen du, eta jada hurrengo grebarentzat deitzen du, 2019ko Azaroaren 29an, ostiralean.\nGure taldea bateratzeko, informazio guziak hemen :\nInstagram (sare sozial printzipala): @fridaysforfuture.paysbasque\nFacebook : @fridaysforfuturepaysbasque\nTwitter : @forbasque


Kontuz iruzurrak | Lottery.com\nAzken aldaketak: Abuztua 22, 2017\nLottery.com-en, zure segurtasuna eta iruzurraren salaketak oso serio hartzen ditugu. Loteriako iruzurgileen txostenak egin dira loteriako tauletako edo Lottery.com enpresako langileak direla uste dutenak; Benetako loteriaren logotipoak (Powerball edo Mega Millions) eta Lottery.com enpresaren logotipoak erabil ditzakete.\nIruzur baten biktima izan ez dadin, honako hau jakitun da:\nLottery.com-eko langileek egingo dute INOIZ dirua eskatu.\nInoiz ez bidali dirua hartzaile ezezagun bati. Honek txekeak, diru aginduak, aurrez ordaindutako txartelak, alanbre transferentziak edo beste edozein ordainketa mota barne hartzen ditu.\nLottery.com-ek inoiz ez dizu dirua transferitzeko eskatuko. Ordainketaren xehetasunak aplikazioan loteria erreproduzitzeko soilik erabiliko dira. Zure kontua finantzatzeko, Lottery.com aplikazioaren barruan egiten duzu.\nLottery.com-ek inoiz ez dizu ezer bidaltzeko eskatuko.\nTransakzio guztiak Lottery.com aplikazioaren barruan kudeatzen dira. Ez erantzun inolako transakziorik, informazio pertsonala edo ordainketen inguruko zurekin harremanetan jartzen diren hirugarrenekin.\nEz erantzun loteria irabazteari buruzko inolako kontsultarik Lottery.com-ekin jolastu bazenuen. Lottery.com-ek aplikazioaren barruan zuzenean jakinaraziko zaitu.\nEz eman aplikaziorik kanpoko informazio pertsonalik, zure izena, helbidea, banku kontuen informazioa, Gizarte Segurantzako zenbakia, PINa edo bestelako informazio pertsonala biltzen dituenik.\nKontuz ibili telefono deiak eta mezu elektronikoak irabazlea zarela esanez eta informazio pertsonala eskatuz. Berriz ere, ez dizugu horri deituko eta beti jarriko gara zurekin harremanetan aplikazioaren barruan.\nIruzurrei buruzko informazio gehiago lortzeko edo kexa aurkezteko, jarri harremanetan Merkataritza Batzorde Federalarekin (FTC) (877) FTC-HELP helbidean edo http://www.ftc.gov/crossborder.\nHemen dago SAMPLE loteria iruzur mezu elektronikoa - EZ EZ ERABILI EDO CLIC MOTA EMAIL HONETAN:\nLotea: 293 / 34 / 3473\nPozik jakinaraziko dizuegu UK-LOTTO Sweepstake Lottery International programaren zozketa martxoaren 27th-en, 2017-en, Johannesburgen, Hegoafrikan. Zure helbide elektronikoa txartelaren zenbakiari atxikita: 564 75600545188 5368 / 02 serie zenbakiarekin Zortea zenbakiak marraztu ditu: 19-6-26-17-35-7, ondoren loteria irabazi zizun 2nd kategorian.\nBeraz, onartu egin da 2,500,000.00 milioi dolar (bi milioi, bostehun mila dolar estatubatuar) zenbatekoan ktu / 9023118308 / 03 fitxategian ordaindutako dirua eskatzea. Hau da 2.5 milioi dolarreko diru-sari bat, Kategoria honetako lehen bederatzi (9) irabazleen artean banatuta.\nParte-hartzaile guztiak ausaz hautatu ziren World Wide Webgunetik ordenagailuen zozketa sistemaren bidez eta 100,000 enpresetatik ateratakoak. Promozio hau urtero egiten da. Kontuan izan zure zorioneko zenbakia Europako liburuxkaren Europako ordezkaritza bulegoan sartzen dela zure joko kupoian adierazi bezala. Hori ikusita, 2,500,000.00 (Bi milioi, Bost ehun mila dolar estatubatuar) zure Europako ordainketa bulegoak kaleratuko dizkizu.\nEuropako agenteak berehala hasiko du berarekin harremanetan jarri bezain laster dirua askatzea errazteko prozesua. Segurtasun arrazoiengatik, zure informazio irabazgarria isil dadin gomendatuko da erreklamazioak prozesatu arte eta zure dirua zure eskariari egoki iruditzen zaizun edozein modutan bidaliko dizula.\nHori da prebentzio neurriaren zati bat, programa hau gaitzetsi gabeko eta erreklamatu gabeko zuzeneko tratu txarrak saihesteko. Mesedez, abisatu.\nZure erreklamazioa aurkezteko, jarri harremanetan gure agentzia fidatzailearekin: Richard Diwar jauna\nAlferrikako atzerapenak eta konplikazioak saihesteko, aipatu zure erreferentzia / sorta zenbakiak gurekin edo gure agente izendatuarekin duen korrespondentziaren batean.\nZorionak beste behin programa honetako kide eta langile guztiei. Eskerrik asko gure promozioko loteria programaren parte izateagatik.


GARA - Euskal Herriko egunkaria - Mediateca Resultado de búsqueda - Lip Dub-aren grabaketa\nMaiatzaren 6an Olatu Talkan aurkeztu zen Lip Dub-a filmatu zuten Donostiako Igeldo mendiko jolas-parkean. 60ko hamarkadan girotutako bideoklipa da, Ze Esatek! taldearen abesti batean oinarritutakoa.\nParte hartzaileak, Igeldoko jolas-parkera sartzen, grabaketa hasi aurretik. (Gari GARAIALDE/ARGAZKI PRESS)\nProtagonistetako bat, saioa hastear zela. (Gari GARAIALDE/ARGAZKI PRESS)\n60ko hamarkadara jauzi egin zuten protagonistek Lip Dub-aren filmaketan. (Gari GARAIALDE/ARGAZKI PRESS)\nHankapalo, buruhandi eta dantzarien parte hartzea ere izan zen. (Gari GARAIALDE/ARGAZKI PRESS)\nIndarrak hartzeko tartetxo bat ere izan zuten aktoreek. (Gari GARAIALDE/ARGAZKI PRESS)\nBakarren bat ere berandu iritsi zen. (Gari GARAIALDE/ARGAZKI PRESS)\nBostehun lagun baino gehiagok parte hartu zuten filmaketan. (Gari GARAIALDE/ARGAZKI PRESS)